
21 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1011 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπου¬ 
δών του Τμήματος Εκπαίδευσης και Αγωγής στην 
Προσχολική Ηλικία του Εθνικού και Καποδιστρια- 
κού Πανεπιστημίου Αθηνών. 

2 Έγκριση του Κανονισμού Διδακτορικών Σπουδών 
του Τμήματος Φυσικής του Εθνικού και Καποδι- 
στριακού Πανεπιστημίου Αθηνών. 


ΑΠΟΦΑΣΕΙΣ 

Αριθμ. απόφ. 606/27-2 -2018 (1) 

Έγκριση του Κανονισμού Διδακτορικών Σπου¬ 
δών του Τμήματος Εκπαίδευσης και Αγωγής στην 
Προσχολική Ηλικία του Εθνικού και Καποδιστρι- 
ακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚΑ' 114), 

2. την υπ' αριθμ. 163204/Ζ1/29.9.2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚΑ’ 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α’ 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α’ 83), όπως τροπο¬ 
ποιήθηκαν και ισχύουν, 

6. το π.δ. 85/31.5.2013 (ΦΕΚ Α’ 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (10η συ¬ 
νεδρία 6-2-2018), 

9. το απόσπασμα πρακτικών της Συνέλευσης του Τρή¬ 
ματος Εκπαίδευσης και Αγωγής στην Προσχολική Ηλικία 
του Ε.Κ.Π.Α. (8η συνεδρίαση, 18.1.2018), 


10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Εκπαίδευσης και Αγωγής στην Προσχολι¬ 
κή Ηλικία του Εθνικού και Καποδιστριακού Πανεπιστη¬ 
μίου Αθηνών ως ακολούθως: 

Άρθρο 1 

Γενικές διατάξεις 

Η δομή, η οργάνωση, η λειτουργία και η αξιολόγηση 
των Διδακτορικών Σπουδών του Τμήματος Εκπαίδευ¬ 
σης και Αγωγής στην Προσχολική Ηλικία του Εθνικού 
και Καποδιστριακού Πανεπιστημίου Αθηνών διέπονται 
από την ισχύουσα νομοθεσία (ν. 4485/2017) και από τις 
διατάξεις του παρόντος κανονισμού. Οι διατάξεις του 
Κανονισμού Διδακτορικών Σπουδών εξειδικεύουν και 
συμπληρώνουν το ισχύον νομοθετικό πλαίσιο που διέπει 
τις διδακτορικές σπουδές και ενσωματώνουν τις σχετικές 
αποφάσεις των αρμόδιων συλλογικών οργάνων του Τμή¬ 
ματος Εκπαίδευσης και Αγωγής στην Προσχολική Ηλικία. 

Άρθρο 2 

Σκοπός 

Σκοπός των διδακτορικών σπουδών είναι να ανα¬ 
δείξουν πρωτότυπες ερευνητικές προσεγγίσεις στην 
επιστημονική περιοχή, τον τομέα ή τα γνωστικά αντι¬ 
κείμενα που προσφέρονται από το Τμήμα. Ειδικότερα, 
στοχεύουν στην παραγωγή επιστημονικού ερευνητικού 
έργου, την κριτική αποτίμηση της ποιότητας του μέσω 
του επιστημονικού διαλόγου και την αξιοποίηση των 
αποτελεσμάτων του. Επιπροσθέτως, στοχεύουν στην 
ανάπτυξη υψηλών ακαδημαϊκών δεξιοτήτων αναφορι¬ 
κά με τον εντοπισμό και την κατάλληλη εννοιολογική 
πλαισίωση ζητημάτων και ερωτημάτων που σχετίζονται 
με θεωρητικούς, ερευνητικούς, πολιτικούς και επαγγελ¬ 
ματικούς προβληματισμούς. 

Άρθρο 3 

Όργανα διοίκησης 

Τα όργανα διοίκησης των Διδακτορικών Σπουδών 
όπως προβλέπονται από την ισχύουσα νομοθεσία (άρ¬ 
θρο 31, ν. 4485/2017) είναι: α) η Σύγκλητος του Ιδρύμα¬ 
τος β) η Συνέλευση του Τμήματος. 

α) Η Σύγκλητος του Ιδρύματος 















11544 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊΟ11/21.03.2018 


Είναι το αρμόδιο όργανο για τα θέματα ακαδημαϊκού, 
διοικητικού, οργανωτικού και οικονομικού χαρακτήρα 
των Δ.Σ. Επίσης, η Σύγκλητος ασκεί όσες αρμοδιότητες 
σχετικά με τις Διδακτορικές Σπουδές δεν ανατίθενται 
από το νόμο ειδικώς σε άλλα όργανα, 
β) Η Συνέλευση του Τμήματος 
Η Συνέλευση απαρτίζεται από τον/την Πρόεδρο και 
τον/την Αναπληρωτή Πρόεδρο του Τμήματος, τα μέλη 
Δ.Ε.Π. και από εκπροσώπους φοιτητών (προπτυχιακών 
- μεταπτυχιακών και υποψηφίων διδακτόρων) και μελών 
Ε.Ε.Π, Ε.ΔΙ.Π. και Ε.Τ.Ε.Π του Τμήματος σύμφωνα με τις 
διατάξεις του άρθρου 21 του ν. 4485/2017. Η Συνέλευση 
είναι το μόνο αρμόδιο όργανο για να καταρτίζει και να 
υποβάλλει στη Σύγκλητο του Εθνικού και Καποδιστρια- 
κού Πανεπιστημίου Αθηνών προτάσεις για τη σύνταξη 
και την τροποποίηση ή αναθεώρηση των Διδακτορικών 
Σπουδών του Τμήματος και έχει όλες τις αρμοδιότητες 
που προβλέπονται από την κείμενη νομοθεσία και κα¬ 
ταγράφονται στον παρόντα κανονισμό. Ειδικότερα η 
Συνέλευση έχει τις εξής αρμοδιότητες: 

ί. Καθορίζει τα γνωστικά πεδία και τον αριθμό εισα¬ 
κτέων ανά πεδίο ανά ακαδημαϊκό έτος, καθώς και τις 
διαδικασίες επιλογής των υποψήφιων διδακτόρων 
όπως αυτές προβλέπονται από ισχύουσα νομοθεσία 
(ν. 4485/2017) και τον παρόντα Κανονισμό, 

Μ. Ορίζει τον επιβλέποντα καθηγητή, τα μέλη των τρι¬ 
μελών συμβουλευτικών επιτροπών για την εκπόνηση 
διδακτορικών διατριβών και τα μέλη των επταμελών 
εξεταστικών επιτροπών για την κρίση των διδακτορικών 
διατριβών, όπως ορίζει η ισχύουσα νομοθεσία, 
ίίί. Εγκρίνει τις ερευνητικές προτάσεις εκπόνησης δι¬ 
δακτορικών διατριβών, 
ίν. Εγκρίνει τις ετήσιες εκθέσεις προόδου, 
ν. Ορίζει τη γλώσσα συγγραφής της διδακτορικής δι¬ 
ατριβής. 

νί. Διαπιστώνει την επιτυχή ολοκλήρωση εκπόνησης 
και συγγραφής της διατριβής προκειμένου να απονεμη- 
θεί το Διδακτορικό Δίπλωμα και αναγορεύει σε διδάκτο¬ 
ρες τους/τις υποψήφιους/ες διδάκτορες. 

νϋ. Διευθετεί κάθε θέμα που δεν προβλέπεται από τις 
επιμέρους διατάξεις της ισχύουσας νομοθεσίας και του 
παρόντος Κανονισμού. 

Άρθρο 4 

Κτιριακές εγκαταστάσεις- Υλικοτεχνική υποδομή 
Οι υποψήφιοι/ες διδάκτορες μπορούν να χρησιμοποι¬ 
ούν τις προσφερόμενες κτιριακές εγκαταστάσεις και την 
υλικοτεχνική υποδομή του Τμήματος Εκπαίδευσης και 
Αγωγής στην Προσχολική Ηλικία.ΤοΤμήμα διαθέτει τέσ¬ 
σερις κτιριακές εγκαταστάσεις: α) το κεντρικό κτίριο της 
Ναυαρίνου 13α το οποίο διαθέτει αίθουσες διδασκαλίας, 
γραφεία διδασκόντων και γραμματειών, β) τον 7° όροφο 
του κτιρίου της Σταδίου 5 στο οποίο λειτουργούν δύο 
σεμιναριακές αίθουσες, σπουδαστήριο/βιβλιοθήκη και 
γραφεία γραμματειακής υποστήριξης των Π.Μ.Σ, γ) το 
κτίριο της Ιπποκράτους 31 το οποίο διαθέτει γραφεία 
διδασκόντων και δ) το κτίριο της Δραγατσανίου 4 με 
την προσφάτως εγκατεστημένη Ενιαία βιβλιοθήκη της 
Σχολής Επιστημών της Αγωγής. Περισσότερες πληροφο¬ 


ρίες για την πρόσβαση στις εγκαταστάσεις δίνεται από 
την ιστοσελίδα του Τμήματος Γιΐΐρ://νννννν.θςςΙ.υο3.9ΐ'. 

Άρθρο 5 

Βιβλιοθήκες-Σπουδαστήρια 

Το υλικό της βιβλιοθήκης, επειδή αποσκοπεί στην 
υποστήριξη του εκπαιδευτικού προγράμματος του Τμή¬ 
ματος, καλύπτει κυρίως τους τομείς της Εκπαίδευσης, 
της Ψυχολογίας, της Κοινωνιολογίας, της Φιλοσοφίας, 
της Λογοτεχνίας, της Γλωσσολογίας, καθώς και θέματα 
ευρύτερου γνωστικού ενδιαφέροντος. 

Μεγάλος αριθμός από ξενόγλωσσα επιστημονικά 
περιοδικά είναι δυνατόν να αναζητηθούν σε ηλεκτρο¬ 
νική μορφή. Για την ανεύρεση συγκεκριμένων τίτλων 
βιβλίων και περιοδικών μπορεί να γίνει αναζήτηση στις 
βιβλιογραφικές βάσεις δεδομένων του Πανεπιστημίου 
απάτην ιστοσελίδα Γιΐΐρ://νννννν.Ιίΐ3.υο3.9ΐ' ή στην ψηφι¬ 
ακή βιβλιοθήκη/αποθετήριο «Πέργαμος» του Ιδρύμα¬ 
τος στην ιστοσελίδα Γιΐΐρ5://ρθΐ'93ΐηο5.Ιίΐ3.υο3.9ΐ'/υο3. 
ψ. Αν αυτό γίνει μέσω των ηλεκτρονικών υπολογιστών 
της βιβλιοθήκης, παρέχεται πρόσβαση και στο πλήρες 
κείμενο άρθρων σε ξενόγλωσσα ηλεκτρονικά περιοδικά. 

Η Ενιαία βιβλιοθήκη της Σχολής Επιστημών της Αγω¬ 
γής είναι δανειστική. Από τον δανεισμό εξαιρούνται τα 
περιοδικά και το πληροφοριακό υλικό (όπως λεξικά και 
εγκυκλοπαίδειες), τα οποία ωστόσο μπορούν να φωτο- 
τυπηθούν από το προσωπικό της βιβλιοθήκης με την 
προμήθεια μαγνητικής κάρτας φωτοαντιγράφων. Περισ¬ 
σότερες πληροφορίες για τους όρους δανεισμού (όπως 
αριθμός δανειζόμενων βιβλίων, διάρκεια δανεισμού κ.ά.) 
δίνονται από το προσωπικό της βιβλιοθήκης. Η βιβλιο¬ 
θήκη βρίσκεται στην οδό Δραγατσανίου 4. 

Επίσης, οι υποψήφιοι/ες διδάκτορες μπορούν να 
χρησιμοποιούν τις βιβλιοθήκες του Εθνικού και Καπο- 
διστριακού Πανεπιστημίου Αθηνών καθώς και άλλων 
Πανεπιστημιακών Ιδρυμάτων. Οι βιβλιοθήκες έχουν δι¬ 
αφορετική πολιτική δανεισμού και χρήσης του υλικού 
τους. Παράλληλα, μπορούν να χρησιμοποιούν τη βιβλι- 
οθήκη/σπουδαστήριο των Προγραμμάτων Μεταπτυ¬ 
χιακών Σπουδών του Τμήματος, όπου υπάρχει σχετικό 
βιβλιογραφικό υλικό. Η βιβλιοθήκη/ σπουδαστήριο των 
Προγραμμάτων Μεταπτυχιακών Σπουδών του Τμήματος 
βρίσκεται στον 7° όροφο της οδού Σταδίου 5 και λειτουρ¬ 
γεί τις εργάσιμες ημέρες από 15:00 έως 20:30. Ενδεικτικά 
μόνο, μερικές από τις βιβλιοθήκες που χρησιμοποιούν 
συχνά οι υποψήφιοι διδάκτορες είναι οι ακόλουθες: 

> Βιβλιοθήκη Πολιτικής Επιστήμης και Δημόσιας Δι¬ 
οίκησης, 5ος και 6ος όροφος, Αιόλου 42-44 και Κολο- 
κοτρώνη, Αθήνα. 

> Βιβλιοθήκη Παντείου Πανεπιστημίου, Λ. Συγγρού 
136, Αθήνα. 

> Βιβλιοθήκη Ψυχολογίας, Φιλοσοφική σχολή, 5ος 
όροφος, γρ. 534, Πανεπιστημιόπολη, Ζωγράφου. 

> Βιβλιοθήκη Ιστορίας, Φιλοσοφική Σχολή, 6ος όρο¬ 
φος, γρ. 646, Πανεπιστημιόπολη Ζωγράφου. 

> Βιβλιοθήκη Παιδαγωγικής, Φιλοσοφική Σχολή, 5ος 
όροφος, γρ. 536, Πανεπιστημιόπολη Ζωγράφου. 

Άρθρο 6 

Διαδικασία Επιλογής Υποψηφίων Διδακτόρων 

Δικαίωμα υποβολής αίτησης για εκπόνηση διδα- 

κτορικής διατριβής έχει ο/η κάτοχος Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επιπέ¬ 
δου (ίηΐθ9Γ3ΐθάιπ35ΐθΓ) στην ειδικότητα του Τμήματος 
(άρθρου 46, παράγραφος 1, ν. 4485/2017). 

Οι υποψήφιοι για την εκπόνηση διδακτορικής διατρι¬ 
βής θα πρέπει να έχουν τα παρακάτω προσόντα: 

1. Πτυχίο Ελληνικού Α.Ε.Ι. ή ομοταγούς Πανεπιστημίου 
της αλλοδαπής αναγνωρισμένο από το Δ.Ο.Α.Τ.Α.Π. 

2. Μεταπτυχιακό Δίπλωμα Ελληνικού Α.Ε.Ι. ή ομοτα- 
γούς Πανεπιστημίου της αλλοδαπής αναγνωρισμένο 
από το Δ.Ο.Α.Τ.Α.Π. σε αντίστοιχο ή συναφές γνωστικό 
αντικείμενο των μελών ΔΕΠ του Τμήματος. Η ελάχιστη 
βαθμολογία του Μεταπτυχιακού Διπλώματος πρέπει να 
είναι α) «Λίαν Καλώς» (με ελάχιστο τον βαθμό 7,5 για 
ελληνικούς τίτλους), β) μεγαλύτερος ή ίσος με «55%» 
για τα Πανεπιστημιακά Ιδρύματα της Μεγάλης Βρετανί¬ 
ας, γ) μεγαλύτερος ή ίσος με «Β» για τα Πανεπιστημιακά 
Ιδρύματα των ΗΠΑ. 

3. Άριστη γνώση μιας διεθνούς ξένης γλώσσας (Γ2ΛΙ2). 
Η επάρκεια της ξένης γλώσσας πιστοποιείται ως εξής: 

α) από την υποβολή αναγνωρισμένου πιστοποιητικού 
γνώσης ξένων γλωσσών, 

β) από πτυχίο τριτοβάθμιας εκπαίδευσης ξενόγλωσ¬ 
σου πανεπιστημίου αναγνωρισμένο από το Δ.Ο.Α.Τ.Α.Π. 
Για τους αλλοδαπούς υποψηφίους απαιτείται η πιστοποι¬ 
ημένη γνώση της ελληνικής γλώσσας. 

Ειδικότερα, οι υποψηφιότητες για την εκπόνηση δι¬ 
δακτορικής διατριβής υποβάλλονται δύο φορές τον 
χρόνο κάθε Νοέμβριο και Μάιο με βάση την απόφα¬ 
ση της Συνέλευσης. Ο/Η υποψήφιος/α υποβάλλει στη 
Γραμματεία του Τμήματος τα παρακάτω απαιτούμενα 
δικαιολογητικά: 

1. Έντυπη αίτηση (χορηγείται από τη Γραμματεία). 
Στην αίτηση αναγράφεται ο προτεινόμενος τίτλος στην 
ελληνική και αγγλική γλώσσα και η γλώσσα εκπόνησης 
της Διδακτορικής Διατριβής (ελληνική ή αγγλική) και ο 
προτεινόμενος/η ως επιβλέπων/ου σα της διδακτορικής 
διατριβής. 

2. Φωτοτυπία αστυνομικής ταυτότητας/διαβατηρίου. 

3. Βιογραφικό σημείωμα. 

4. Αντίγραφο πτυχίου/διπλώματος. 

5. Βεβαιώσεις ισοτιμίας και αντιστοιχίας από το 
Δ.Ο.Α.Τ.Α.Π., όπου απαιτούνται. 

6. Πιστοποιητικό αναλυτικής βαθμολογίας προπτυχι¬ 
ακών και μεταπτυχιακών σπουδών. 

7. Αντίγραφο μεταπτυχιακών τίτλων σπουδών. 

8. Αποδεικτικά γνώσης ξένων γλωσσών. 

9. Δύο συστατικές επιστολές. 

10. Αποδεικτικά ερευνητικής δραστηριότητας (δείγμα 
ερευνητικής εργασίας). 

11. Ερευνητική πρόταση εκπόνησης διδακτορικής 
διατριβής. 

Η ερευνητική πρόταση του/της υποψηφίου/ας κατα¬ 
τίθεται με την αίτηση για την εκπόνηση της διδακτορι¬ 
κής διατριβή και η έκταση της κυμαίνεται από 4.500 έως 
5.500 χιλιάδες λέξεις στην ελληνική ή αγγλική γλώσσα. 
Ειδικότερα, ακολουθεί τη δομή των διεθνών ερευνητι¬ 
κών κανόνων και περιλαμβάνει: 


1. Προτεινόμενο τίτλο, θεματική περιοχή και έως 5 
λέξεις κλειδιά. 

2. Σύντομη θεωρητική πλαισίωση του υπό διερεύνηση 
θέματος και καταγραφή της υπάρχουσας επί του θέματος 
γνώσης. 

3. Σκοπό και ερευνητικά ερωτήματα. 

4. Θεωρητική μεθοδολογική προσέγγιση και μεθοδο¬ 
λογικό σχεδίασμά. 

5. Ερευνητική δεοντολογία και αναφορά σε απαιτού- 
μενες ενέργειες για την αδειοδότηση από τις επίσημες 
επιστημονικές και διοικητικές δομές. 

6. Δείγμα και μέθοδο εύρεσης του δείγματος. 

7. Ερευνητικά εργαλεία. 

8. Μέθοδο ανάλυσης ερευνητικών ευρημάτων. 

9. Προσδοκώμενα ερευνητικά αποτελέσματα. 

10. Χρονοδιάγραμμα υλοποίησης ερευνητικής πρό¬ 
τασης. 

11. Βιβλιογραφικές αναφορές. 

Η ερευνητική πρόταση μιας διδακτορικής διατριβής 
θα πρέπει να χαρακτηρίζεται από πρωτοτυπία χωρίς 
αυτό να σημαίνει ότι δεν θα πρέπει να υφίσταται προ¬ 
ηγούμενη ερευνητική δραστηριότητα στη θεματική 
ενότητα της ερευνητικής πρότασης. Η πρωτοτυπία της 
ερευνητικής πρότασης έγκειται κυρίως στη συμβολή 
της στη διεθνή ερευνητική δραστηριότητα. Ειδικότερα, 
η ερευνητική πρόταση θα πρέπει να αναγνωρίσει τα νέα 
ερευνητικά ερωτήματα που αναδύονται από έναν ερευ¬ 
νητικό τομέα, να εντοπίσει πιθανά ερευνητικά κενά στην 
υπάρχουσα ερευνητική δραστηριότητα ή να στοχεύσει 
στη συνέχεια μιας έρευνας με διαφορετικές μεθοδολο¬ 
γικές προσεγγίσεις. 

Η Γραμματεία ελέγχει την τυπικότητα των αιτήσεων 
και των δικαιολογητικών σύμφωνα με την ισχύουσα 
νομοθεσία και τον παρόντα κανονισμό και κατόπιν δι¬ 
αβιβάζει τις αιτήσεις και τα συνημμένα δικαιολογητικά 
στη Συνέλευση. 

Σε ειδικές περιπτώσεις γίνεται αιτιολογημένα δεκτός/ή 
ως υποψήφιος/α διδάκτορας και μη κάτοχος Δ.Μ.Σ. 
(παρ.1, άρ.38, ν. 4485/2017). Η αίτηση του/της υποψή¬ 
φιου/ας συζητείται στη Συνέλευση έπειτα από πρόταση 
του/της ενδιαφερομένου/ης επιβλέποντος μέλους Δ.Ε.Π. 
του Τμήματος προκειμένου να συνεκτιμηθούν τα παρα¬ 
κάτω ουσιαστικά προσόντα: 

■ Τεκμηριωμένη ερευνητική εμπειρία: Η ερευνητική 
εμπειρία τεκμηριώνεται από τη δημοσίευση επιστημο¬ 
νικών εργασιών σε έγκριτα επιστημονικά περιοδικά με 
σύστημα κριτών ή με αποδεδειγμένη ερευνητική εμπει¬ 
ρία σε ερευνητικούς φορείς. 

• Αποδεδειγμένη επαγγελματική εμπειρία: Η επαγγελ¬ 
ματική εμπειρία αποδεικνύεται από την επαγγελματική 
δραστηριότητα στο αντίστοιχο αντικείμενο της προτει- 
νόμενης θεματολογίας της διδακτορικής διατριβής. 

Άρθρο 7 

Διαδικασία υποβολής αίτησης για εκπόνηση 
διδακτορικής διατριβής και επιλογής 
υποψηφίων διδακτόρων 

Οι ενδιαφερόμενοι μπορούν να υποβάλλουν αίτηση 
δύο φορές ετησίως κατά τον μήνα Νοέμβριο και Μάιο 

μέσω συνεργασίας με μέλος Δ.Ε.Π. του Τμήματος, που 
σύμφωνα και με την τρέχουσα νομοθεσία του δίδεται 
το δικαίωμα επίβλεψης διδακτορικών διατριβών, προ- 
κειμένου να ορίσει το θέμα και το περιεχόμενο της 
ερευνητικής πρότασης της διατριβής. Η υποψηφιότητα 
θα πρέπει να πληροί της προϋποθέσεις που ορίζονται 
στην ισχύουσα νομοθεσία και στον παρόντα Κανονισμό 
Διδακτορικών Σπουδών αναφορικά με τη διαδικασία 
επιλογής υποψήφιων διδακτόρων. 

Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 
Ειδικότερα, ακολουθούνται τα παρακάτω στάδια κατά 
τη διαδικασία εισαγωγής: 

1° Στάδιο Αξιολόγηση φακέλου υποψηφιότητας 
Κατά το πρώτο στάδιο εξετάζεται και αξιολογείται ο 
φάκελος του/της υποψήφιου/ας από την τριμελή εξε¬ 
ταστική επιτροπή. Συνυπολογίζονται τα εξής: σπουδές, 
εργασιακή εμπειρία, ειδικές γνώσεις, δημοσιεύσεις, 
ανακοινώσεις και η προηγούμενη ερευνητική δραστη¬ 
ριότητα. Τα παραπάνω συνυποβάλλονται στον φάκελο 
υποψηφιότητας. 

2° Στάδιο Διαδικασία Συνέντευξης 
Η συνέντευξη με τον/την υποψήφιο/α πραγματοποιεί¬ 
ται απάτην τριμελή εξεταστική επιτροπή σε καθορισμέ¬ 
νη ημέρα και ώρα. Στη συνέντευξη συνεκτιμώνται η συ¬ 
νολική συγκρότηση και επιστημονική επάρκεια του/της 
υποψήφιου/ας αναφορικά με το γνωστικό αντικείμενο, 
το κίνητρο και το ενδιαφέρον του/της για την εκπόνηση 
της διδακτορικής διατριβής. Ο/Η υποψήφιος/α αξιολο¬ 
γείται κατά τη διαδικασία της συνέντευξης ξεχωριστά 
από το κάθε μέλος της τριμελούς εξεταστικής επιτροπής. 
3° Στάδιο Παρουσίαση της ερευνητικής πρότασης 
Έπειτα από την αξιολόγηση του φακέλου υποψηφιό¬ 
τητας και τη συνέντευξη, ο/η υποψήφιος/α προσκαλείται 
σε καθορισμένη ημέρα και ώρα να παρουσιάσει στην 
τριμελή εξεταστική επιτροπή την ερευνητική πρόταση 
εκπόνησης διδακτορικής διατριβής. 

Η παρουσίαση, χρονικής διάρκειας τριάντα (30) λε¬ 
πτών, περιλαμβάνει: 

α) την αναγκαιότητα/σκοπιμότητατης έρευνας, 
β) τα κίνητρα επιλογής του προτεινόμενου ερευνητι¬ 
κού θέματος, 

γ) τη θεωρητική πλαισίωση της έρευνας, 
δ) τη θεωρητική μεθοδολογική προσέγγιση, 
ε) τον μεθοδολογικό σχεδίασμά, 
στ) τον σκοπό και τα ερευνητικά ερωτήματα, 
ζ) τη μέθοδο εντοπισμού του δείγματος, 
η) τη μέθοδο ανάλυσης των ερευνητικών δεδομένων, 
θ) τα προσδοκώμενα αποτελέσματα και 
ι) το χρονοδιάγραμμα υλοποίησης της ερευνητικής 
πρότασης. 

Με το πέρας της παρουσίασης υποβάλλονται στον/ 
στην υποψήφιο/α ερωτήσεις από τα μέλη της τριμελούς 
επιτροπής αναφορικά με το περιεχόμενο της ερευνητι¬ 
κής πρότασης. Ο/Η υποψήφιος/α καλείται να απαντήσει 
στα ερωτήματα της τριμελούς εξεταστικής επιτροπής και 
να υποστηρίξει την πρόταση του/της. Ο/Η υποψήφιος/α 


αξιολογείται ξεχωριστά από το κάθε μέλος της τριμελούς 
εξεταστικής επιτροπής. 

Στην τελική αξιολόγηση συνεκτιμώνται: α) ο βαθμός 
του φακέλου σε ποσοστό 20%, β) ο βαθμός της συνέ¬ 
ντευξης (που είναι ο μέσος όρος των τριών εξεταστών 
της επιτροπής) σε ποσοστό 20% και γ) η παρουσίαση της 
ερευνητικής πρότασης 60% (που είναι ο μέσος όρος των 
τριών εξεταστών της τριμελούς επιτροπής). Η βάση εισα¬ 
γωγής για Διδακτορικές Σπουδές δεν θα πρέπει να είναι 
μικρότερη του 60%. Η βάση εισαγωγής είναι ο μέσος 
όρος των τριών εξεταστών τηςτριμελούς επιτροπής και 
προκύπτει από τη διαδικασία αξιολόγησης του φακέλου, 
της συνέντευξης και της παρουσίασης της ερευνητικής 
πρότασης. 

Τέλος, συντάσσεται από την τριμελή εξεταστική επι¬ 
τροπή εισηγητική έκθεση αναφορικά με τη διαδικα¬ 
σία και την επιλογή ή μη του/της υποψήφιου/ας, (στο 
υπόμνημα της οποίας αναγράφεται και ο προτεινόμε- 
νος επιβλέπων/ουσα, εφόσον αυτός δεν έχει προταθεί 
από τον υποψήφιο). Η εισηγητική έκθεση κατατίθεται 
στη Γραμματεία του Τμήματος, εγκρίνεται από τη Συ¬ 
νέλευση του Τμήματος και δημοσιοποιείται στον/στην 
ενδιαφερόμενο/η. Για την έγκριση ή απόρριψη του/της 
υποψηφίου/φίας η Συνέλευση του Τμήματος λαμβάνει 
υπόψη τη γνώμη του προτεινόμενου/ης επιβλέποντος/ 
ουσας, η οποία συνεκτιμάται με την εισηγητική έκθεση 
της τριμελούς εξεταστικής επιτροπής. Στην εγκριτική 
απόφαση της Συνέλευσης του Τμήματος ορίζεται και η 
γλώσσα συγγραφής της διδακτορικής διατριβής (παρ. 3, 
άρ. 38, ν. 4485/2017). Σύμφωνα με την ισχύουσα νο¬ 
μοθεσία τα ονόματα των υποψήφιων διδακτόρων, των 
επιβλεπόντων μελών Δ.Ε.Π. ή ερευνητών, ο τίτλος της 
εκπονούμενης διδακτορικής διατριβής και σύντομη 
περίληψη αυτών, καθώς και τα μέλη των συμβουλευτι¬ 
κών επιτροπών αναρτώνται στον διαδικτυακό τόπο του 
Τμήματος στην ελληνική και αγγλική γλώσσα (άρθρο 39, 
παρ. 4, 4485/2017). 

Άρθρο 8 

Επίβλεψη Διδακτορικής Διατριβής 

Έπειτα από την ολοκλήρωση της διαδικασίας επιλο¬ 
γής υποψηφίων διδακτόρων (άρθρο 7 του παρόντος 
Κανονισμού) ανατίθεται με απόφαση της Συνέλευσης 
στον προτεινόμενο επιβλέποντα/ουσα η επίβλεψη της 
διδακτορικής διατριβής, και ορίζονται τα μέλη της τριμε¬ 
λούς συμβουλευτικής επιτροπής (στην οποία μετέχουν 
ο επιβλέπων/ουσα και άλλα 2 μέλη), που πλαισιώνει και 
υποστηρίζει την εκπόνηση και τη συγγραφή της διδακτο¬ 
ρικής διατριβής (παρ. 2, άρ. 39, ν. 4485/2017). Από την 
τριμελή συμβουλευτική επιτροπή αποκλείονται μέχρι 
και δευτέρου βαθμού συγγενείς του/της ενδιαφερόμε- 
νου/ης. 

Η ημερομηνία ορισμού τηςΤριμελούς Συμβουλευτικής 
Επιτροπήςθεωρείται και ως ημερομηνία έναρξηςτης εκ¬ 
πόνησης της διδακτορικής διατριβής (άρθρο 40, παρ. 1 
του ν. 4485/2017). 

Ο στόχος της επίβλεψης μιας διδακτορικής διατριβής 
είναι συμβουλευτικός για όλα τα θέματα που σχετίζονται 
με την εκπόνηση της διδακτορικής διατριβής. 

Δικαίωμα επίβλεψης διδακτορικών διατριβών έχουν: 

• μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι., 

■ ερευνητές Α', Β' ή Γ' βαθμίδας ερευνητικών κέ¬ 
ντρων του άρθρου 13Α του ν. 4310/2014,συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή ως διαφορετικά ορίζεται από 
το ισχύον εκάστοτε νομοθετικό πλαίσιο (άρθρο 39 του 
ν. 4485/2017). 

Η Γραμματεία βεβαιώνει ότι ο/η προτεινόμενος/η ως 
επιβλέπων/ουσα καθηγητής/τρια μέλος Δ.Ε.Π. του Τμή- 
ματος δεν επιβλέπει περισσότερες από οκτώ (8) διδακτο¬ 
ρικές διατριβές (παρ. 3, άρ. 39, ν. 4485/2017). 

Στην τριμελή συμβουλευτική επιτροπή συμμετέχουν 
ο/η επιβλέπων/ουσα της διατριβής και άλλα δύο άλλα 
μέλη που μπορεί να είναι: 

• μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι., 

• καθηγητές αναγνωρισμένων ως ομοταγών ιδρυμά¬ 
των της αλλοδαπής και κάτοχοι διδακτορικού διπλώ¬ 
ματος, 

• ερευνητές Α', Β' ή Γ' βαθμίδας ερευνητικών κέντρων 
του άρθρου 13Α του ν. 4310/2014,συμπεριλαμβανομέ¬ 
νων των ερευνητικών κέντρων της Ακαδημίας Αθηνών 
και του Ιδρύματος Ιατροβιολογικών Ερευνών της Ακαδη¬ 
μίας Αθηνών ή από αναγνωρισμένα ερευνητικά κέντρα 
ή ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική δι¬ 
ατριβή. 

Στην τριμελή συμβουλευτική επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
τουΤμήματος Εκπαίδευσης και Αγωγής στην Προσχολι- 
κή Ηλικία (παρ. 2, άρθρο 39 του ν. 4485/2017). 

Ο/η επιβλέπων/ουσα καθηγητής/τρια συνεργάζονται 
με τον/την υποψήφια διδάκτορα σε τακτά χρονικά δια¬ 
στήματα που ορίζει ο επιβλέπων/ουσα ενθαρρύνοντας 
και υποστηρίζοντας την πορεία της διδακτορικής έρευ¬ 
νας. Οι υποψήφιοι/ες διδάκτορες ενθαρρύνονται από 
τους επιβλέποντες να συμμετέχουν ενεργά με ανακοινώ¬ 
σεις σε επιστημονικά συνέδρια και με δημοσιεύσειςτων 
ερευνητικών τους δεδομένων σε έγκριτα περιοδικά με 
στόχο τη δημοσιοποίηση της ερευνητικής τους δραστη¬ 
ριότητας. Ειδικότερα, ο/η επιβλέπων/ουσα καθηγητής/ 
τρία: 

α) καθοδηγεί τον/την υποψήφιο/α αναφορικά με τη 
φύση της έρευνας, τα προσδοκώμενα αποτελέσματα 
και τις απαιτήσεις της ερευνητικής διαδικασίας στο επί¬ 
πεδο του σχεδιασμού, της ερευνητικής μεθοδολογίας, 
της βιβλιογραφίας και των πηγών. Ο/η επιβλέπων/ουσα 
καθηγητής/τρια δύναται να ζητήσει από τον/την υποψή¬ 
φιο/α να παρακολουθήσει προσφερόμενα μαθήματα 
τουΤμήματος ή άλλωνΤμημάτων (προπτυχιακού και 
μεταπτυχιακού κύκλου σπουδών) σχετικά με τη θεμα¬ 
τολογία ή ενότητες της θεματολογίας της διδακτορικής 
διατριβής, 

β) διατηρεί επαφή μέσω τακτικών συναντήσεων με 
τον/την υποψήφιο/α διδάκτορα, 


γ) παρέχει λεπτομερείς συμβουλές σχετικά με τις απαι- 
τούμενες ημερομηνίες ολοκλήρωσης των διαδοχικών 
σταδίων της έρευνας, 

δ) διατηρεί ηλεκτρονικό αρχείο με τα κείμενα της εκ¬ 
πονούμενης διδακτορικής διατριβής και 

ε) φροντίζει ο/η υποψήφιος/α διδάκτορας να αναπτύ¬ 
ξει το ερευνητικό του/της έργο σε μαθήματα προπτυχι¬ 
ακού και μεταπτυχιακού κύκλου σπουδών, σε ημερίδες, 
συνέδρια, κ.λπ. 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να τελέσει χρέη επιβλέ- 
ποντος/ουσας για μεγάλο χρονικό διάστημα κατά τα 
ειδικότερα οριζόμενα στον Κανονισμό Διδακτορικών 
Σπουδών, η Συνέλευση του Τμήματος, εκτιμώντας τις 
περιστάσεις, αναθέτει σε άλλον/άλλη την επίβλεψη 
της διδακτορικής διατριβής, ύστερα από αίτηση του/ 
της υποψήφιου/ας διδάκτορα και τη σύμφωνη γνώμη 
του/της προτεινόμενου/ης επιβλέποντος/ουσας. Διαφο¬ 
ρετικά αναθέτει την επίβλεψη σε ένα από τα άλλα δύο 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από τον/την 
επιβλέποντα/ουσα, σύμφωνα με όσα ορίζονται στον 
παρόντα Κανονισμό Διδακτορικών Σπουδών (άρθρο 
39 του ν. 4485/2017). 

Αν ο/η αρχικός/ή επιβλέπων/ουσα μετακινηθεί σε 
άλλο Α.Ε.Ε ή Τμήμα Α.Ε.Ε ή συνταξιοδοτηθεί, συνεχίζει 
να τελεί χρέη επιβλέποντος/ουσας των διδακτορικών 
διατριβών που έχει αναλάβει, και ο τίτλος απονέμεται 
από το Τμήμα Εκπαίδευσης και Αγωγής στην Προσχολική 
Ηλικία του Εθνικού και Καποδιστριακού Πανεπιστημί¬ 
ου Αθηνών, όπου ξεκίνησε η εκπόνηση της διατριβής. 
Σε περίπτωση που την περίοδο της υποστήριξης της 
διατριβής, μέλη της τριμελούς επιτροπής έχουν συντα- 
ξιοδοτηθεί, με απόφαση της Συνέλευσης του Τμήματος 
αντικαθίστανται με ισάριθμα μέλη προκειμένου να ορι¬ 
στεί η επταμελής εξεταστική επιτροπή για την κρίση 
της διδακτορικής διατριβής. Τα αφυπηρετήσαντα μέλη 
που αντικαταστάθηκαν μπορούν να παρίστανται στην 
υποστήριξη της διατριβής και τη συνεδρίαση της επτα- 
μελούς εξεταστικής επιτροπής χωρίς δικαίωμα ψήφου 
(άρθρα 39 και 41 του ν. 4485/2017). Η ανωτέρω διάταξη 
ισχύει και για τους ομότιμους καθηγητές που είναι μέλη 
τριμελούς συμβουλευτικής επιτροπής. 

Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής να αναφέρε- 
ται η αρχική σύνθεση της επιτροπής πριν από την αντι¬ 
κατάσταση τους και στη συνέχεια να μνημονεύεται η 
αντικατάσταση του επιβλέποντος ή των μελών της τρι¬ 
μελούς και να αναφέρεται η σύνθεση της επταμελούς 
εξεταστικής επιτροπής. 

Άρθρο 9 

Διδακτορική Διατριβή με Συνεπίβλεψη 

Το Τμήμα στο πλαίσιο της εκπόνησηςτων διδακτορι¬ 
κών διατριβών προσφέρεται σε συνεργασίες για την από 
κοινού επίβλεψη των διδακτορικών διατριβών με ερευ¬ 
νητικά κέντρα, ινστιτούτα για την εκπόνηση διδακτορι¬ 
κής διατριβής με συνεπίβλεψη.ΤοΤμήμα έχει τη διοικη¬ 
τική ευθύνη της εκπόνησης της διδακτορικής διατριβής. 

Για την συνεπίβλεψη ορίζεται ένας/μία επιβλέπων/ουσα 
από κάθε συνεργαζόμενο ίδρυμα/φορέα. Τα σχετικά με 
τη διαδικασία εκπόνησηςτης διατριβής, από την επιλογή 
του/της υποψήφιου/ας διδάκτορα έως και την απονομή 
διδακτορικού τίτλου, η χορήγηση ενιαίου ή χωριστού 
τίτλου σε περίπτωση συνεργασίας μεταξύ ιδρυμάτων, 
προβλέπονται στο οικείο Ειδικό Πρωτόκολλο Συνεργα¬ 
σίας (Ε.Π.Σ.) που καταρτίζεται από τα συνεργαζόμενα 
Τμήματα/φορείς και εγκρίνεται από την οικεία Σύγκλητο 
και τα συλλογικά όργανα διοίκησης των ερευνητικών 
κέντρων (παρ.3, άρ. 43, ν. 4485/2017). 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση διδακτορικών διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής (παρ.3, άρ. 43, ν. 4485/2017). 

Άρθρο 10 

Διάρκεια Εκπόνησης Διδακτορικής Διατριβής- 

Έλεγχος προόδου 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής (παρ. 1, άρ. 40, ν. 4485/2017). 
Ο μέγιστος χρόνος ολοκλήρωσης της διατριβής σύμφω¬ 
να με τον παρόντα Κανονισμό Διδακτορικών Σπουδών 
είναι τα έξι (6) ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. 
Επιπροσθέτως, σε εξαιρετικές περιπτώσεις και ύστερα 
από αιτιολογημένη γραπτή εισήγηση της τριμελούς συμ¬ 
βουλευτικής επιτροπής και απόφαση της Γ.Σ., ο μέγιστος 
χρόνος μπορεί να παραταθεί για ένα (1) επιπλέον ημε¬ 
ρολογιακό έτος. 

Ο/η υποψήφιος/α διδάκτορας κατόπιν γραπτής τεκ¬ 
μηριωμένης αίτησης στη Γ.Σ. του Τμήματος μπορεί να 
αιτηθεί αναστολή φοίτησης που δεν υπερβαίνει τους 
δεκαοχτώ (18) μήνες. Το χρονικό διάστημα της αναστο¬ 
λής δεν συνυπολογίζεται στο συνολικό χρόνο εκπόνησης 
της διδακτορικής διατριβής. 

Δικαιούνται σε εξαιρετικές περιπτώσεις αναστολής 
φοίτησης οι υπότροφοι του Ιδρύματος Κρατικών Υπο¬ 
τροφιών (Ι.Κ.Υ.) ή άλλων δημόσιων/ιδιωτικών φορέων 
για το χρονικό διάστημα που λαμβάνουν την υποτροφία 
με τη σύμφωνη γνώμη του φορέα στον οποίο είναι υπό¬ 
τροφος/η ο/η υποψήφιος/α διδάκτορας. 

Άρθρο 11 

Υποχρεώσεις και Δικαιώματα 

Υποψηφίων Διδακτόρων 

Έπειτα από τη συμπλήρωση ενός χρόνου από τον ορι¬ 
σμό της τριμελούς συμβουλευτικής επιτροπής ο/η υπο¬ 
ψήφιος/α διδάκτορας υποβάλλει στο τέλος κάθε έτους 
από 01/11 έως 30/11 και από 01/05 έως 31/05 έκθεση 
προόδου με την έγκριση του/της επιβλέποντα/ουσας 
καθηγητή/τριας και των δύο άλλων μελών της τριμε¬ 
λούς συμβουλευτικής επιτροπής, η οποία κατατίθεται 
στη Γραμματεία και εγκρίνεται από τη Συνέλευση του 
Τμήματος. 


Στην έκθεση προόδου ο/η υποψήφιος/α διδάκτορας 
καταγράφει αναλυτικά την πορεία εκπόνησης της διδα¬ 
κτορικής διατριβής κατά τη διάρκεια του έτους σύμφωνα 
με το χρονοδιάγραμμα και τους στόχους της ερευνητικής 
πρότασης. 

Ειδικότερα, στην έκθεση προόδου περιγράφεται η 
πρόοδος που έχει υπάρξει στη θεωρητική πλαισίω¬ 
ση του υπό διερεύνηση θέματος, στον μεθοδολογικό 
σχεδίασμά της έρευνας, στη συλλογή και ανάλυση των 
ευρημάτων.Τέλος, αναφέρονται αναλυτικά οι ήδη κατα- 
κτημένοι στόχοι σύμφωνα με τις εκθέσεις προόδου των 
προηγούμενων ετών. 

Η έκθεση προόδου παρουσιάζεται προφορικά από 
τον/την υποψήφιο/α, αποστέλλεται ηλεκτρονικά σε όλα 
τα μέλη της τριμελούς συμβουλευτικής επιτροπής, κα¬ 
τατίθεται στη Γραμματεία τουΤμήματος και συνυπογρά¬ 
φεται από όλα τα μέλη της τριμελούς συμβουλευτικής 
επιτροπής. Αντίγραφο του υπομνήματος, σχόλια του/της 
επιβλέποντα/ουσας και της τριμελούς συμβουλευτικής 
επιτροπής καθώς και οι εκθέσεις προόδου καταχωρού- 
νται στον ατομικό φάκελο του/της υποψήφιου/ας (παρ. 2, 
άρ. 40, ν. 4485/2017). 

Η οριστικοποίηση του θέματος της διδακτορικής 
διατριβής μπορεί να γίνει με γραπτή αιτιολογημένη 
εισήγηση του/της επιβλέποντα/ουσας στη Συνέλευση 
τουΤμήματος η οποία εγκρίνει την οριστικοποίηση του 
θέματος στο διάστημα έως και των πέντε (5) πρώτων 
ετών από την ημερομηνία έγκρισης της εκπόνησης της 
διδακτορικής διατριβής. Η αλλαγή του θέματος της δι¬ 
δακτορικής διατριβής μπορεί να γίνει με γραπτή αιτιο¬ 
λογημένη εισήγηση του/της επιβλέποντα/ουσας και της 
τριμελούς συμβουλευτικής επιτροπής στη Συνέλευση 
τουΤμήματος η οποία εγκρίνει την αλλαγή του θέματος 
στο διάστημα έως και των τριών (3) πρώτων ετών από 
την ημερομηνία έγκρισης της εκπόνησης της διδακτορι¬ 
κής διατριβής. Οι λόγοι αλλαγής του θέματος μπορεί να 
σχετίζονται με πιθανή αντικατάσταση του/της επιβλέπο- 
ντος/ουσας ή με τεκμηριωμένες δυσκολίες που αφορούν 
κυρίως τον μεθοδολογικό ερευνητικό σχεδίασμά, την 
εύρεση ή ανταπόκριση του δείγματος, την αδειοδότηση 
για τη διεξαγωγή έρευνας κ.ά. 

Οι υποψήφιοι/ες έχουν την υποχρέωση ανανέωσης 
εγγραφής στο Πρόγραμμα Διδακτορικών Σπουδών ανά 
ακαδημαϊκό έτος. 

Οι υποψήφιοι/ες διδάκτορες παροτρύνονται να συμ¬ 
μετέχουν στην οργάνωση και στην υλοποίηση ετήσιων 
σεμιναρίων/η μερίδων/εκδηλώσεων με τη συνεργασία 
των επιβλεπόντων και των υπολοίπων μελών Δ.Ε.Π. του 
Τμήματος που απευθύνονται σε φοιτητές του προπτυ¬ 
χιακού και μεταπτυχιακού κύκλου σπουδών, στην ακα¬ 
δημαϊκή κοινότητα του Τμήματος και άλλωνΤμημάτων 
και στην ευρύτερη επιστημονική, ερευνητική κοινότητα. 
Η θεματολογία των σεμιναρίων/η μερίδων/εκδηλώσεων 
διαμορφώνεται ανάλογα με το γνωστικό αντικείμενο και 
τη θεματική περιοχή της διδακτορικής διατριβής του/ 
της υποψήφιου/ας διδάκτορα και των καθηγητών/τριών 
τουΤμήματος. 

Επιπροσθέτως, υφίσταται η δυνατότητα απασχόλησης 
των υποψηφίων διδακτόρων στο Τμήμα. Με πρόταση 
της Συνέλευσης τουΤμήματος και κοινή απόφαση των 




Τεύχος ΒΊΟ11/21.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


11549 


Υπουργών Παιδείας και Οικονομικών μπορεί να ανατί¬ 
θεται σε υποψήφιους/ες διδάκτορες η επικουρία Με¬ 
λών Δ.Ε.Π. σε προπτυχιακό και μεταπτυχιακό επίπεδο με 
ωριαία αντιμισθία που επιβαρύνει τον προϋπολογισμό 
του Ιδρύματος (άρθρο 9, παράγραφος 3, εδάφιο ε, του 
ν. 3685/2008). 

Υποψήφιοι/ες διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεωςτουΤμήματος 
με σχέση εργασίας ιδιωτικού δικαίου ορισμένου χρόνου 
για τη διεξαγωγή διδακτικού, ερευνητικού, επιστημονι¬ 
κού, οργανωτικού ή εργαστηριακού έργου καθοριζόμε¬ 
νου δια της συμβάσεως. Η προκήρυξη του γνωστικού 
αντικειμένου γίνεται έπειτα από πρόταση της Συνέλευ¬ 
σης και έγκριση από τη Συνέλευση Τμήματος. Η διάρκεια 
της συμβάσεως καθορίζεται μέχρι ενός πανεπιστημια¬ 
κού έτους κατά περίπτωση, ανάλογα με τις ανάγκες του 
Τμήματος. Δύναται αυτή να ανανεώνεται ή να παρατεί- 
νεται, πλην όμως ο συνολικός χρόνος πρόσληψης δεν 
δύναται να υπερβεί τα τρία (3) πανεπιστημιακά έτη. 

Η απασχόληση των ανωτέρω δύναται να είναι πλήρης 
ή μερική και η κάλυψη της αποζημίωσής τους θα γίνε¬ 
ται από υποτροφίες και πόρους που θα εξασφαλίζει το 
Τμήμα, χωρίς αύξηση της κρατικής επιχορήγησης προς 
το οικείο Α.Ε.Ι. και σύμφωνα με τις κείμενες διατάξεις. 

Είναι δυνατή η διαγραφή υποψηφίων διδακτόρων, 
μόνο για λόγους αναφερόμενους στην επιστημονική 
πρόοδο της διαδικασίας εκπόνησης της διδακτορικής 
διατριβής ή για άλλο σπουδαίο λόγο, ο οποίος, σε κάθε 
περίπτωση, αφορά το πρόσωπο του/της υποψήφιου/ας 
διδάκτορα. Ειδικότερα, οι λόγοι διαγραφής των υποψη¬ 
φίων διδακτόρων είναι: 

1. η αμέλεια, η αδράνεια, η μακρά αδικαιολόγητη έλ¬ 
λειψη συνεργασίας με τον/την επιβλέποντα/ουσα και 
την τριμελή συμβουλευτική επιτροπή, 

2. η υπέρβαση του μέγιστου χρονικού ορίου εκπόνη¬ 
σης της διδακτορικής διατριβής, 

3. η έλλειψη ενδιαφέροντος που προκύπτει από τις 
εκθέσεις προόδου, 

4. η αναιτιολόγητη διακοπή του έργου της εκπόνησης 
της διατριβής, 

5. η μη ανταπόκριση στις ανατεθειμένες υποχρεώσεις 
του Τμήματος, 

6. η μη υποβολή ετήσιων εκθέσεων προόδου, 

7. η μη τήρηση των κανόνων που εμπίπτει στο δίκαιο 
περί πνευματικής ιδιοκτησίας (ν. 2121/93), 

8. η παραβίαση των κείμενων διατάξεων όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

9. η αυτοδίκαια διαγραφή κατόπιν αιτήσεωςτων υπο¬ 
ψηφίων διδακτόρων και 

10. άλλη πιθανή σοβαρή αιτία η οποία σε κάθε περί¬ 
πτωση αφορά τον/την υποψήφιο/α διδάκτορα και κατά 
περίπτωση εκτιμά η Συνέλευση του Τμήματος. 

Η διαδικασία της διαγραφής μπορεί να κινηθεί είτε αυ- 
τεπάγγελτα, σε περίπτωση μητήρησηςτων υποχρεώσε¬ 
ων των υποψηφίων διδακτόρων όπως ορίζονται από τον 
Κανονισμό Διδακτορικών Σπουδών είτε κατόπιν σχετικής 
εισήγησης της πλειοψηφίας της τριμελούς συμβουλευ¬ 


τικής επιτροπής. Σε όλες τις περιπτώσεις, καλείται στη 
συνεδρίαση της Συνέλευσης ο/η υπό διαγραφή υποψή- 
φιος/α διδάκτορας για ακρόαση αναφορικά με το θέμα 
της διαγραφής. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη ημε¬ 
ρολογιακά έτη από την πρώτη εγγραφή τους, όλα τα δι¬ 
καιώματα και τις παροχές που προβλέπονται και για τους 
φοιτητές του Β' κύκλου σπουδών σύμφωνα με τον Κα¬ 
νονισμό. Μέχρι και πέντε (5) έτη μετά την ολοκλήρωση 
της διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών (παρ. 3, 
άρ. 40, ν. 4485/2017). 

Άρθρο 12 

Συγγραφή Διδακτορικής Διατριβής 

Η γλώσσα συγγραφής της διδακτορικής διατριβής 
μπορεί να είναι η Ελληνική ή η Αγγλική γλώσσα με από¬ 
φαση της Συνέλευσης του Τμήματος. Η συγγραφή της 
διδακτορικής διατριβής σε άλλη διεθνή γλώσσα είναι 
δυνατή με αιτιολογημένη απόφαση της Συνέλευσης. Σε 
αυτήν την περίπτωση πρέπει να περιλαμβάνει περίληψη, 
τίτλο και λέξεις-κλειδιά στην Ελληνική γλώσσα. 

Η έντυπη τελική μορφή της διδακτορικής διατριβής 
έχει μέγεθος Α4, οι σελίδες τυπώνονται σε μονή όψη και 
προτείνεται ως μέθοδος βιβλιοδέτησης η θερμοκόλλη¬ 
ση. Η γραμματοσειρά είναι μαύρου χρώματος, μεγέθους 
12, με διάστιχο σειρών 1,5. Η επιλογή του είδους της 
γραμματοσειράς είναι ελεύθερη. Η έκταση της διδα¬ 
κτορικής διατριβής δεν θα πρέπει να είναι μικρότερη 
των 60.000 λέξεων και μεγαλύτερη των 120.000 λέξεων 
συμπεριλαμβανομένων της βιβλιογραφίας και των πα¬ 
ραρτημάτων. 

Το γενικό περίγραμμα της δομής της διδακτορικής 
διατριβής περιλαμβάνει: 

■ το Εξώφυλλο (αναγράφεται η Σχολή, το Τμήμα, το 
Ιδρυμα, ο τίτλος της διδακτορικής διατριβής, το όνομα 
του/της διδακτορικού φοιτητή/τριας, το όνομα του/της 
επιβλέποντα/ουσας καθηγητή/τριας και των μελών της 
τριμελούς συμβουλευτικής επιτροπής, ο χαρακτηρισμός 
«διδακτορική διατριβή», ο τόπος και το έτος κατάθεσης 
της διδακτορικής διατριβής). 

• το Εσώφυλλο (αναγράφονται τα ίδια στοιχεία με το 
εξώφυλλο με επιπλέον στοιχείο την καταγραφή των 
ονομάτων των μελών της επταμελούς επιτροπής και της 
αρχικής 3μελούς ΣΕ σε περίπτωση αντικατάστασης: Σε 
περίπτωση αφυπηρέτησης επιβλέποντος ή μελών της 
τριμελούς συμβουλευτικής επιτροπής να αναφέρεται η 
αρχική σύνθεση της επιτροπής πριν από την αντικατά¬ 
σταση τους και στη συνέχεια να μνημονεύεται η αντικα¬ 
τάσταση του επιβλέποντος ή των μελών της τριμελούς 
και να αναφέρεται η σύνθεση της επταμελούς εξεταστι¬ 
κής επιτροπής). 

• τις Συντομογραφίες (καταγράφονται στο σύνολό τους 
και επεξηγούνται εφόσον υπάρχουν). 

• τα Περιεχόμενα (αριθμούνται πλήρως όλες οι ενότη¬ 
τες της διδακτορικής διατριβής). 

• την Περίληψη (συνοπτική αναφορά στο θεωρητικό 
πλαίσιο, στον σκοπό, στα ερευνητικά ερωτήματα, στη 

μεθοδολογική προσέγγιση, στα ερευνητικά εργαλεία, 
στο δείγμα, στη μέθοδο ανάλυσης ευρημάτων και στα 
βασικά συμπεράσματα της έρευνας. 

Στο τέλος της περίληψης καταγράφονται και έως έξι 
(6) λέξεις-κλειδιά. Η έκταση της περίληψης κυμαίνεται 
από 500 έως 1000 λέξεις). 

• το Αά5ΐΓ3ςΐ (μετάφραση της προαναφερόμενης περί¬ 
ληψης στην αγγλική γλώσσα συμπεριλαμβανομένου και 
του μεταφρασμένου τίτλου της διδακτορικής διατριβής). 

■ τον Πρόλογο ή την Εισαγωγή (με αναφορές στους 
λόγους επιλογής του θέματος και στην αναγκαιότητα της 
έρευνας, στη δομή/διάρθρωση της διδακτορικής διατρι¬ 
βής, στα πρόσωπα/φορείς που συνέβαλλαν στην επιτυχή 
ολοκλήρωση της διδακτορικής διατριβής/ευχαριστίες). 

• το Θεωρητικό πλαίσιο (αναπτύσσονται τα κεφάλαια/ 
ενότητες της θεωρητικής πλαισίωσης του διερευνώμε- 
νου θέματος). 

■ τον Σκοπό και τη Μεθοδολογία (περιλαμβάνει τον 
σκοπό της έρευνας, τα ερευνητικά ερωτήματα, τη θε¬ 
ωρητική μεθοδολογική προσέγγιση, τον μεθοδολογικό 
σχεδίασμά, τα ερευνητικά εργαλεία, τη μέθοδο ανάλυ- 
σηςτων ευρημάτων,τη μέθοδο εύρεσηςτου δείγματος, 
τη δημογραφική ταυτότητα του δείγματος). 

• την Παρουσίαση ευρημάτων (περιγραφή, παρουσί¬ 
αση των ευρημάτων σε θεματικούς άξονες). 

• την Ανάλυση/ Συζήτηση ευρημάτων (αναλύονται και 
τεκμηριώνονται τα ευρήματα της έρευνας). 

• τα Συμπεράσματα (σύνοψη των βασικών ευρημάτων 
της έρευνας). 

• τους Μεθοδολογικούς περιορισμούς της έρευνας (αυ- 
τοαξιολόγηση της έρευνας, μεθοδολογικές προκλήσεις). 

• τις Μελλοντικές ερευνητικές προτάσεις (αναφορά σε 
μελλοντικές ερευνητικές προτάσεις που προέκυψαν από 
το διερευνώμενο θέμα). 

• τη Βιβλιογραφία (καταγραφή όλων των βιβλιογραφι¬ 
κών αναφορών στο σύστημα Ηθιλ/βιτΙ ως πρότυπο για 
το Τμήμα). 

• το Παράρτημα (περιλαμβάνονται συνήθως ερευνη¬ 
τικά εργαλεία, οδηγοί συνέντευξης, πρωτόκολλα πα¬ 
ρατήρησης, επιστολές αδειοδότησης, πίνακες, αρχεία, 
στατιστικά στοιχεία, έγγραφα, ωρολόγια προγράμματα, 
οπτικό υλικό, πηγές, εκπαιδευτικό υλικό κ.λπ.). 

Άρθρο 13 

Πνευματικά Δικαιώματα Διδακτορικής Διατριβής 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 


πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτής της φάσης της έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Η λογοκλοπή (η μη αναγνωρισμένη χρήση και οικειο- 
ποίηση κειμένου από άλλους συγγραφείς) συνιστά σοβα¬ 
ρό παράπτωμα καθώς θεωρείται μια μορφή εξαπάτησης. 
Στην περίπτωση μιας αποδεδειγμένης λογοκλοπής τίθε¬ 
ται ζήτημα ακύρωσης του τίτλου ανεξάρτητα από τον 
χρόνο απόκτησης του διδακτορικού τίτλου. Για την απο¬ 
φυγή λογοκλοπής ο/η επιβλέπων/ουσα και τα μέλη της 
τριμελούς συμβουλευτικής επιτροπής υποβάλλουν μία 
έκθεση ανίχνευσης λογοκλοπής πριν από την οριστική 
κατάθεση της διδακτορικής διατριβής. Όλες οι διδακτο¬ 
ρικές διατριβές θα πρέπει να τηρούν τον κώδικα ερευνη¬ 
τικής δεοντολογίας όπως αυτός ορίζεται από την απο¬ 
στολή και τις πολιτικές του Ε.Κ.Π.Α.( ΓιΐΐρΥ/νννννν.υοΒ.ςΐ'/ 
ΐο-ρ3Πθρί5ΐίιπίο/3ρο5ΐ:οΙί-Ι<3ί-ροΙίΐίΙ<θ5.ΓιΐιηΙ). 

Άρθρο 14 

Υποστήριξη Διδακτορικής Διατριβής - 

Απονομή Τίτλου 

Πριν την ολοκλήρωση και την τελική κρίση της διδα¬ 
κτορικής διατριβής ο/η υποψήφιος/α διδάκτορας υπο- 
χρεούται να έχει: 

α) μία (1) τουλάχιστον συμμετοχή σε διεθνές συνέδριο 
με κριτές και 

β) μία (1) τουλάχιστον δημοσίευση με τη θεματολογία 
ή ενότητα της θεματολογίας της διδακτορικής διατριβής 
σε έγκυρο επιστημονικό περιοδικό με κριτές. 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. 

Στην περίπτωση που η τριμελής συμβουλευτική επι¬ 
τροπή απορρίψει την αίτηση του/της υποψήφιου/ας για 
δημόσια υποστήριξη και αξιολόγηση της διδακτορικής 
διατριβής συντάσσει αναλυτική εισηγητική έκθεση με 
τους λόγους απόρριψης και την υποβάλλει στη Συνέλευ¬ 
ση του Τμήματος προς έγκριση. Σε αυτή την περίπτωση 
μπορεί να ζητηθούν από την τριμελή συμβουλευτική 
επιτροπή για μία (1) και μοναδική φορά διορθώσεις από 
τον/την υποψήφιο/α τις οποίες θα πρέπει να ολοκλη- 

ρώσει σε διάστημα έξι (6) μηνών από την ημερομηνία 
της πρώτης αίτησης για δημόσια υποστήριξη και αξιο¬ 
λόγηση. Την ευθύνη της διεκπεραίωσης της παραπάνω 
διαδικασίας φέρει ο/η επιβλέπων/ουσα καθηγητή ς/τρια 
ο/η οποίος/α καταθέτει στη Γραμματεία του Τμήματος 
το πλήρως υπογεγραμμένο πρακτικό. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από τα 
αφυπηρετήσαντα μέλη αυτής, τα οποία με απόφαση της 
Συνέλευσης του Τμήματος αντικαθίστανται από ισάριθμα 
μέλη που πληρούν τα κριτήρια του δεύτερου και τρίτου 
εδαφίου της παραγράφου 2 του άρθρου 39, καθώς και 
τέσσερα (4) επιπλέον μέλη, που πληρούν τα κριτήρια του 
δευτέρου εδαφίου της παραγράφου 2 του άρθρου 39 
(ΦΕΚ 4485/2017). Στην επταμελή επιτροπή μετέχουν ο/η 
επιβλέπων/ουσα, τα μέλη της τριμελούς συμβουλευτικής 
επιτροπής και τέσσερα (4) επιπλέον μέλη που είναι: 

• μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι., 

• καθηγητές αναγνωρισμένων ως ομοταγών ιδρυμά¬ 
των της αλλοδαπής και κάτοχοι διδακτορικού διπλώ¬ 
ματος, 

• ερευνητές Α', Β' ή Γ' βαθμίδας ερευνητικών κέντρων 
και ιδρυμάτων που έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή 
(παρ. 2, άρ. 40, ν. 4485/2017). 

Από την επταμελή επιτροπή αποκλείονται από τη σύ¬ 
σταση της μέχρι και δευτέρου βαθμού συγγενείς του/ 
της υποψήφιου/ας. 

Η υπό κρίση διδακτορική διατριβή παραδίδεται σε 
ένα τυπωμένο και ηλεκτρονικό αντίγραφο από τον/την 
υποψήφιο/α διδάκτορα σε όλα τα μέλη της επταμελούς 
επιτροπής, δύο (2) μήνες πριν από την ημερομηνία τηςτε- 
λικήςκρίσηςτης διδακτορικής διατριβής. Επιπροσθέτως, 
ο /η υποψήφιος/α διδάκτορας, έπειτα από τον ορισμό της 
Επταμελούς επιτροπής και πριν την ημερομηνία της δη¬ 
μόσιας υποστήριξης της, υποχρεούται να καταθέσει στη 
Γραμματεία του Τμήματος υπεύθυνη δήλωση ότι η υπό 
κρίση διδακτορική διατριβή δεν είναι προϊόν λογοκλοπής. 

Η Συνέλευση ορίζει την ημερομηνία της υποστήριξης 
της διδακτορικής διατριβής στην οποία ο/η υποψήφιος/α 
διδάκτορας υποστηρίζει δημόσια ενώπιον της επταμε¬ 
λούς επιτροπής και ακροατηρίου τη διδακτορική διατρι¬ 
βή εντός τριμήνου από την ημερομηνία παράδοσης των 
τυπωμένων αντιγράφων της διδακτορικής διατριβής. 
Η διαδικασία της δημόσιας υποστήριξης προϋποθέτει τη 
φυσική παρουσία των τεσσάρων (4) τουλάχιστον μελών 
της εξεταστικής επιτροπής, ενώ τα λοιπά μέλη μπορούν 
να συμμετέχουν και μέσω τηλεδιάσκεψης. Κατά τη δημό¬ 
σια υποστήριξη ο/η υποψήφιος/α διδάκτορας καλείται 
να παρουσιάσει το σύνολο της διδακτορικής διατριβής 
σε χρονικό διάστημα όχι μεγαλύτερο των εξήντα (60) 
λεπτών αναπτύσσοντας όλα τα κεφάλαια-ενότητες της 
διδακτορικής διατριβής και δίνοντας έμφαση στη μεθο¬ 
δολογική προσέγγιση της έρευνας και στην ανάλυση- 
συζήτηση των ερευνητικών ευρημάτων. 

Με το πέρας της παρουσίασης υποβάλλονται ερωτή¬ 
σεις από τα μέλη της επταμελούς επιτροπής στις οποίες 
καλείται να απαντήσει ο/η υποψήφιος/α. Η επταμελής 


επιτροπή παρέχει τη δυνατότητα και στο ακροατήριο για 
την υποβολή ερωτήσεων στον/στην υποψήφιο/α διδά¬ 
κτορα. Με την ολοκλήρωση της διαδικασίας η επταμελής 
επιτροπή ζητά την αποχώρηση του/της υποψήφιου/ας 
και του ακροατηρίου και συνεδριάζει κατ’ ιδίαν για την 
τελική κρίση. Η εξεταστική επιτροπή κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει, με πλειοψηφία πέντε 
(5) τουλάχιστον από τα μέλη της. Τα αφυπηρετήσαντα 
μέλη της τριμελούς συμβουλευτικής επιτροπής, που 
έχουν αντικατασταθεί σύμφωνα με την παράγραφο 2 
του άρθρου 39 (ν. 4485/2017), μπορεί να παρίστανται 
κατά τη συνεδρίαση χωρίς δικαίωμα ψήφου. Μπορούν 
όμως να διατυπώσουν τις θέσεις τους αναφορικά με την 
ποιότητα, την πληρότητα, την πρωτότυπη σκέψη και τη 
συμβολή της διδακτορικής διατριβής στην επιστήμη. 

Η τελική κρίση της διδακτορικής διατριβής γίνεται 
σύμφωνα με την κείμενη νομοθεσία και η διατριβή αξι¬ 
ολογείται ως «Επιτυχής» ή «Ανεπιτυχής». Η ακριβέστερη 
αξιολόγηση της διδακτορικής διατριβής γίνεται με έναν 
από τους παρακάτω χαρακτηρισμούς: «Άριστα» (βαθ¬ 
μός: 9-10), «Λίαν Καλώς» (βαθμός: 8-7), «Καλώς» (βαθ¬ 
μός: 6-5). Είναι επιπλέον δυνατή η χορήγηση διάκρισης, 
εφόσον υπάρχει σχετική ομόφωνη άποψη των μελών της 
επταμελούς επιτροπής σε περίπτωση αποκλειστικά και 
μόνο διδακτορικών διατριβών, τα αποτελέσματα των 
οποίων έχουν δημοσιευτεί, κατά το χρονικό διάστημα 
εκπόνησης της διατριβής, σε διεθνούς κύρους επιστη¬ 
μονικά περιοδικά με κριτές που περιλαμβάνονται σε 
διεθνείς καταλόγους. 

Μετά τη λήψη της απόφασης της, η επταμελής επι¬ 
τροπή ανακοινώνει στον/στην υποψήφιο/α διδάκτορα 
και ενώπιον του ακροατηρίου την απόφαση της τελικής 
κρίσης. 

Τα μέλη της επταμελούς επιτροπής μπορούν να 
υποδείξουν διορθώσεις στο τελικό κείμενο της διδα¬ 
κτορικής διατριβής. Σε αυτή την περίπτωση μπορεί να 
επιφυλαχτούν στην υπογραφή του πρακτικού και να 
υπογράψουν εφόσον ο /η υποψήφιος/α ανταποκριθεί 
ικανοποιητικά στις διορθώσεις που του/της προτάθηκαν 
σε διάστημα έξι (6) μηνών από την ημερομηνία της υπο¬ 
στήριξης. Την ευθύνη της διεκπεραίωσης της παραπάνω 
διαδικασίας φέρει ο/η επιβλέπων/ουσα καθηγητής/τρια 
ο/η οποίος/α καταθέτει στη ΓραμματείατουΤμήματοςτο 
πλήρως υπογεγραμμένο πρακτικό και βεβαίωση ότι ο/η 
υποψήφιος/α υπέβαλε τη διατριβή με τις προσθήκες/ 
αλλαγές που του ζητήθηκαν από την πλειοψηφία των 
μελών της επταμελούς επιτροπής. 

Στην περίπτωση που ο/η υποψήφιος/α δεν προβεί στις 
απαραίτητες αλλαγές, στο οριζόμενο από τον παρόντα 
Κανονισμό χρονικό διάστημα των έξι (6) μηνών, τότε 
συντάσσεται πλήρως υπογεγραμμένο πρακτικό από τα 
μέλη της επταμελούς επιτροπής και βεβαίωση από τον/ 
την επιβλέποντα/ουσα ότι ο/η υποψήφιος/α δεν υπέβα¬ 
λε τη διατριβή με τις προσθήκες/αλλαγές που του ζητή¬ 
θηκαν από την πλειοψηφία των μελών της επταμελούς 
επιτροπής. Το πρακτικό της επταμελούς επιτροπής και 
η βεβαίωση του/της επιβλέποντα/ουσας κατατίθενται 
στη Γραμματεία του Τμήματος και υποβάλλονται προς 

έγκριση από τη Συνέλευση του Τμήματος για τη μη χο¬ 
ρήγηση του διδακτορικού τίτλου. 

Στο τέλος της διαδικασίας της υποστήριξης συντάσ- 
σεται πρακτικό που περιλαμβάνει την αιτιολόγηση της 
ψήφου των μελών της επταμελούς επιτροπής, καθώς 
και την τελική απόφαση. Το πρακτικό υπογράφεται από 
όλα τα μέλη της επταμελούς επιτροπής και υποβάλλε¬ 
ται στη Συνέλευση, προκειμένου να γίνει η αναγόρευση 
του/της υποψήφιου/ας διδάκτορα. Σε περίπτωση κατά 
την οποία το πρακτικό φέρει υπογραφές τεσσάρων με¬ 
λών της Επταμελούς Επιτροπής, και πέμπτο μέλος έχει 
υπογράψει την Εισηγητική Έκθεση, ο τίτλος θεωρείται 
ότι έχει χορηγηθεί εγκύρως (ν. 4186/2013, άρθρο 39, 
παρ. 18). 

Ο/η υποψήφιος/α διδάκτορας έχει την υποχρέωση 
έπειτα από την υποστήριξη της διδακτορικής διατρι¬ 
βής και προτού αναγορευτεί σε διδάκτορα να καταθέσει 
έξι (6) αντίγραφα (σε έντυπη και ηλεκτρονική μορφή) 
του τελικού κειμένου της διδακτορικής διατριβής στη 
Γραμματεία του Τμήματος, στη βιβλιοθήκη του Τμήμα¬ 
τος, στην ψηφιακή βιβλιοθήκη και την ενιαία πλατφόρ¬ 
μα Ιδρυματικού αποθετηρίου «Πέργαμος» του Ε.Κ.Π.Α. 
(ήΐΐρ5://ρθΓ93ΐπο5.Ιίό.υο3.9Γ/υο3), στο σπουδαστήριο/ 
βιβλιοθήκη των Π.Μ.Σ.τουΤμήματος, στο Εθνικό Κέντρο 
Τεκμηρίωσης και στην Εθνική Βιβλιοθήκη της Ελλάδος 
(ν. 3149/2003, άρθρο 12, παρ. 7.α και 9). 

Πριν την αναγόρευση επαληθεύονται οι προβλε- 
πόμενοι έλεγχοι από τον/την Πρόεδρο του Τμήματος. 
Η ημερομηνία για την ορκωμοσία των νέων Διδακτό¬ 
ρων και η τελετή απονομής των Διδακτορικών Διπλω¬ 
μάτων ορίζεται από τη Συνέλευση. Η αναγόρευση των 
υποψηφίων διδακτόρων σε διδάκτορες του Τμήματος 
γίνεται από τη Συνέλευση σε δημόσια συνεδρίαση της. 
Η καθομολόγηση του/της Διδάκτορα πραγματοποιείται 
από τον/την παριστάμενο/η Πρόεδρο του Τμήματος και 
υπογράφεται το σχετικό πρωτόκολλο Καθομολόγησης. 

Ο τύπος του Διδακτορικού Διπλώματος (Τμηματικό ή 
με συνεπίβλεψη σε συνεργασία με ερευνητικά κέντρα 
ή ινστιτούτα της ημεδαπής και αναγνωρισμένα ως ομο- 
ταγή Ιδρύματα ή ερευνητικά κέντρα και ινστιτούτα της 
αλλοδαπής) ορίζεται με απόφαση της Συγκλήτου του 
Ε.Κ.Π.Α. Το Τμηματικό Διδακτορικό Δίπλωμα υπογρά¬ 
φεται από τον/την Πρύτανη, τον/την Πρόεδρο τουΤμή- 
ματος και τον/την Γενικό/ή Διευθυντή/τρια Εκπαίδευσης 
του Ιδρύματος. 

Άρθρο 15 

Μεταβατικές διατάξεις 

Οι διατάξεις του νόμου 4485/2017 εφαρμόζονται και 
για τους/τις Υ.Δ. που έχουν γίνει δεκτοί/ές πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η επταμελής εξεταστική επι¬ 
τροπή του άρθρου 41 του νόμου (άρθρο 85, παρ. 5 του 
ν. 4485/2017). 

Η ανώτατη διάρκεια εκπόνησης διδακτορικής διατρι¬ 
βής για τους/τις υποψήφιους/ες διδάκτορες που υπάγο¬ 
νται στην ανωτέρω κατηγορία είναι να έχουν ολοκληρώ¬ 
σει τη σύνταξη της διδακτορικής διατριβής μέσα στην 
επόμενη τριετία έπειτα από την ημερομηνία έγκρισης 
του παρόντος Κανονισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 607/27-2 -2018 (2) 

Έγκριση του Κανονισμού Διδακτορικών Σπου¬ 
δών του Τμήματος Φυσικής του Εθνικού και Κα- 
ποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114), 

2. την υπ' αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α’ 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ Α' 124) «Ιδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (10η συ¬ 
νεδρία, 6-2-2018), 

9. το απόσπασμα πρακτικών της Συνέλευσης του Τμή¬ 
ματος Φυσικής του Ε.Κ.Π.Α. (συνεδρίαση 15-1-2018), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
τουΤμήματος Φυσικήςτου Εθνικού και Καποδιστριακού 
Πανεπιστημίου Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Φυσικής του 
Εθνικού και Καποδιστριακού Πανεπιστημίου Αθηνών 
οργανώνονται και λειτουργούν σύμφωνα με τις διατάξεις 
του νόμου 4485/2017 και του ενγένει θεσμικού πλαισίου 
όπως κάθε φορά ισχύει. Αποσκοπούν στην προαγωγή 
της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος (Δ.Δ.), το 
οποίο πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του 
κατόχου του στην εξέλιξη της γνώσης σε οποιοδήποτε 
κλάδο της Φυσικής.ΤοΤμήμα Φυσικήςτου Εθνικού και 
Καποδιστριακού Πανεπιστημίου Αθηνών απονέμει Διδα¬ 
κτορικό Δίπλωμα Φυσικών Επιστημών (Δ.Δ.Φ.Ε.). 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης για εκπόνηση Διδα¬ 
κτορικής Διατριβής έχουν οι κάτοχοι Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επι¬ 
πέδου (του άρθρου 46 του ν. 4485/2017), στη Βασική ή/ 
και Εφαρμοσμένη Φυσική,καθώς και οι κάτοχοι Δ.Μ.Σ. 
συναφών προς τη Φυσική επιστημονικών πεδίων. 

Άρθρο 3 

Διαδικασία υποβολής αίτησης 

για εκπόνηση Διδακτορικής Διατριβής 

Α) Οι ενδιαφερόμενοι μπορούν να υποβάλλουν έντυπη 
αίτηση στη Γραμματεία του Τμήματος Φυσικής (άρθρο 
38, ν. 4485/2017) σε τρεις περιόδους κατά τη διάρκεια 
του ακαδημαϊκού έτους, συγκεκριμένα 1-20 Σεπτεμ¬ 
βρίου, 11-30 Ιανουάριου και 1-20 Μάίου, ύστερα από 
έγκαιρη ανάρτηση ανακοίνωσης στην ιστοθέση του 
Τμήματος. 

Β) Σε ειδικές περιπτώσεις, πέραν των περιόδων απο¬ 
δοχής αιτήσεων που αναφέρονται στη παράγραφο Α, 
μπορούν να γίνουν επιπλέον προκηρύξεις (σχετιζόμενες 
με τρέχουσες προκηρύξεις υποτροφιών ή με ερευνητικά 
προγράμματα), έπειτα από απόφαση της Συνέλευσης του 
Τμήματος. Σε αυτές τις περιπτώσεις, η προκήρυξη αναρ- 
τάται στην ιστοθέση του Τμήματος και δημοσιοποιείται 
στον ημερήσιο τύπο (άρθρο 42, παρ. 1,4485/2017). Επί¬ 
σης, η προκήρυξη περιλαμβάνει τις προϋποθέσεις υπο¬ 
βολής αίτησης, το απαιτούμενο επιστημονικό υπόβαθρο 
(γνώσεις) για τη συγκεκριμένη θέση και τα απαιτούμενα 
δικαιολογητικά,την καταληκτική ημερομηνία για την κα¬ 
τάθεση των αιτήσεων, καθώς και τις διαδικασίες επιλογής 
των Υ.Δ. και τις τυχόν πρόσθετες υποχρεώσεις αυτών, 
ρήτρες, παραδοτέα και χρονικά όρια ολοκλήρωσης των 
διατριβών. Η ανάθεση επίβλεψης των Διδακτορικών Δια¬ 
τριβών στις περιπτώσεις αυτές μπορεί, βάσει της προκή¬ 
ρυξης, να υπόκειται σε επιπλέον διαδικασίες και κριτήρια 
από εκείνα που προβλέπονται στον παρόντα Κανονισμό 
Διδακτορικών Σπουδών. 

Άρθρο 4 

Απαιτούμενα δικαιολογητικά 

Στην έντυπη αίτηση που καταθέτει ο ενδιαφερόμενος 
στη Γραμματεία του Τμήματος πρέπει να συμπεριλαμβά- 
νονται τα εξής δικαιολογητικά: 

1) Ο προτεινόμενος προσωρινός ή ενδεικτικός τίτλος 
της Διδακτορικής Διατριβής (στα ελληνικά και τα αγ¬ 
γλικά). 

2) Προσχέδιο της διατριβής (στα ελληνικά και τα αγ¬ 
γλικά). 

3) Ο προτεινόμενος ως Επιβλέπων της διατριβής (βλ. 
άρθρο 6 παρόντος κανονισμού). 

4) Η προτεινόμενη γλώσσα εκπόνησης, η οποία μπορεί 
να είναι η ελληνική ή η αγγλική (βλ. άρθρο 5). 

5) Αναλυτικό βιογραφικό σημείωμα του υποψηφίου 
(που να περιλαμβάνει αναλυτική βαθμολογία των μα¬ 


θημάτων που έχει παρακολουθήσει σε προπτυχιακό και 
μεταπτυχιακό επίπεδο). 

6) Αντίγραφο βασικού πτυχίου. 

7) Αντίγραφο διπλώματος μεταπτυχιακών σπουδών ή 
βεβαίωση περάτωσης μεταπτυχιακών σπουδών. 

8) Αναγνώριση τίτλου σπουδών βασικού πτυχίου από 
ΔΟΑΤΑΠ σε περίπτωση πτυχίου από ΑΕΙ της αλλοδαπής 
(ακόμα και αν ο αϊτών είναι κάτοχος αναγνωρισμένου 
Δ.Μ.Σ.) ή κατάθεση του αντίγραφου της αίτησης προς το 
ΔΟΑΤΑΠ για την αναγνώριση αντιστοιχίας ή/και ισοτιμίας 
του βασικού πτυχίου προς τα αντίστοιχα ημεδαπά. 

9) Αναγνώριση τίτλου διπλώματος μεταπτυχιακών 
σπουδών από ΔΟΑΤΑΠ σε περίπτωση Δ.Μ.Σ. από ΑΕΙ 
της αλλοδαπής, ή, κατάθεση του αντίγραφου της αίτη¬ 
σης προς το ΔΟΑΤΑΠ για την αναγνώριση αντιστοιχίας 
ή/και ισοτιμίας του Δ.Μ.Σ. προς τα αντίστοιχα ημεδαπά. 

10) Αποδεικτικά γνώσης διεθνών ξένων γλωσσών (επι¬ 
κυρωμένα αντίγραφα από Αρχή Έκδοσης ή Δικηγόρο) 
με ελάχιστη απαίτηση πτυχίο επιπέδου Β2 στα αγγλικά ή 
αποδεδειγμένη επαρκή γνώση της αγγλικής (που μπορεί 
να ελεγχθεί σε εξέταση από το Τμήμα). 

11) Αποδεικτικά ερευνητικών δραστηριοτήτων (εάν 
υπάρχουν). 

12) Φωτοτυπία αστυνομικής ταυτότητας ή διαβατη¬ 
ρίου. 

13) Μία (1) φωτογραφία τύπου αστυνομικής ταυτό¬ 
τητας. 

14) Δύο ονόματα καθηγητών/ερευνητών που γνωρί¬ 
ζουν τον υποψήφιο και από τους οποίους μπορούν να 
ζητηθούν συστατικές επιστολές. 

Άρθρο 5 

Διαδικασία επιλογής Υποψηφίων Διδακτόρων 

Α) Η επιλογή των Υποψηφίων Διδακτόρων (Υ.Δ.) γίνεται 
από τη Συνέλευση του Τμήματος, η οποία, αφού λάβει 
υπόψη τις αιτήσεις που έχουν υποβληθεί, τις κατηγορι¬ 
οποιεί με βάση τη συνάφεια του ερευνητικού αντικει¬ 
μένου, και ορίζει μία τριμελή επιτροπή ανά κατηγορία 
αιτήσεων. 

Β) Κάθε τριμελής επιτροπή, που αποτελείται από μέλη 
Δ.Ε.Π. του Τμήματος Φυσικής, εξετάζει τις αντίστοιχες 
αιτήσεις και τα συνυποβαλλόμενα έγγραφα και καλεί 
τους υποψηφίους σε συνέντευξη. Κατόπιν υποβάλλει 
στη Συνέλευση τουΤμήματος αναλυτικό υπόμνημα, στο 
οποίο αναγράφονται οι λόγοι για τους οποίους κάθε υπο¬ 
ψήφιος πρέπει ή δεν πρέπει να γίνει δεκτός, καθώς και ο 
Επιβλέπων (ο οποίος προτείνεται από την επιτροπή, εάν 
δεν έχει προταθεί από τον υποψήφιο) ή οι δύο Συνεπι- 
βλέποντες (στην περίπτωση συνεπίβλεψης), τα υπόλοι¬ 
πα μέλη της Τριμελούς Συμβουλευτικής Επιτροπής, ο 
(προσωρινός) τίτλος και το προσχέδιο της διατριβής, τα 
μαθήματα που πρέπει να παρακολουθήσει ο υποψήφιος 
(εάν έχει κριθεί απαραίτητο) και η γλώσσα συγγραφής 
της Διδακτορικής Διατριβής (ελληνική ή αγγλική). 

Γ) Βασικά κριτήρια για την αξιολόγηση των υποψηφί¬ 
ων αποτελούν ο βαθμός του βασικού πτυχίου και του 
Δ.Μ.Σ., η συνάφεια προπτυχιακών και μεταπτυχιακών 
σπουδών με το ερευνητικό θέμα της προτεινόμενης 
Διδακτορικής Διατριβής, η βαθμολογία σε συναφή με 

το θέμα του διδακτορικού μαθήματα, η επίδοση στη 
διπλωματική εργασία του Δ.Μ.Σ. αν υπάρχει και το τυ¬ 
χόν ερευνητικό έργο υποψηφίου. Η επιτροπή μπορεί να 
προτείνει την παρακολούθηση και εξέταση μαθημάτων 
από Υ.Δ., ανάλογα με το αντικείμενο της διατριβής και το 
επιστημονικό υπόβαθρο των υποψηφίων.Τα μαθήματα 
αυτά μπορούν να ανήκουν στο προπτυχιακό ή το μετα¬ 
πτυχιακό πρόγραμμα σπουδών ή να αποτελούν ειδικό 
κύκλο μαθημάτων/σεμιναρίων διδακτορικού κύκλου.Τα 
μαθήματα αυτά θα πρέπει να τα ολοκληρώσει επιτυχώς ο 
Υ.Δ. μέσα στον πρώτο χρόνο των διδακτορικών σπουδών 
του (ή στα δύο χρόνια στην περίπτωση μαθημάτων του 
ειδικού κύκλου σπουδών). 

Δ) Η Συνέλευση του Τμήματος αφού λάβει τη γνώμη 
του προτεινόμενου Επιβλέποντος, τη συνεκτιμά με το 
υπόμνημα της επιτροπής και εγκρίνει ή απορρίπτει αι¬ 
τιολογημένα την αίτηση του υποψηφίου, όπως ορίζεται 
στο άρθρο 38 (παρ.3) του ν. 4485/2017. Στην εγκριτική 
απόφαση ορίζονται ο Επιβλέπων (ή οι δύο Συνεπιβλέπο- 
ντες, βλ. άρθρο 13 του παρόντος κανονισμού), τα υπό¬ 
λοιπα μέλη τηςΤριμελούς Συμβουλευτικής Επιτροπής, ο 
(προσωρινός) τίτλος και το προσχέδιο της διατριβής, τα 
μαθήματα που πρέπει να παρακολουθήσει ο υποψήφιος 
(εάν έχει κριθεί απαραίτητο) και η γλώσσα συγγραφής 
της Διδακτορικής Διατριβής. 

Ε) Μετά την εγγραφή των Υ.Δ. και τον ορισμό των 
Τριμελών Συμβουλευτικών Επιτροπών, τα ονόματα των 
Υ.Δ., των Επιβλεπόντων μελών Δ.Ε.Π. ή ερευνητών, οι 
(προσωρινοί) τίτλοι των εκπονούμενων Διδακτορικών 
Διατριβών και σύντομη περίληψη αυτών, καθώς και τα 
μέλη τωνΤριμελών Συμβουλευτικών Επιτροπών αναρτώ- 
νται από τη Γραμματεία του Τμήματος στην ιστοσελίδα 
του Τμήματος στην ελληνική και την αγγλική γλώσσα 
(άρθρο 39, παρ. 4, του ν. 4485/2017). 

Άρθρο 6 

Επίβλεψη Διδακτορικής Διατριβής 

Ο Επιβλέπων έχει την ευθύνη της καθοδήγησης της 
Διδακτορικής Διατριβής, εποπτεύοντας και υποστηρίζο¬ 
ντας την έρευνα του Υ.Δ. Στο έργο αυτό συνεπικουρείται 
από τα άλλα δύο μέλη της Τριμελούς Συμβουλευτικής 
Επιτροπής. Όλα τα μέλη τηςΤριμελούς Συμβουλευτικής 
Επιτροπής πρέπει να έχουν ερευνητικό έργο που να έχει 
συνάφεια με το επιστημονικό αντικείμενο της υπό εκπό¬ 
νηση διατριβής. Ο Επιβλέπων όπως και τα λοιπά μέλη της 
Τριμελούς Συμβουλευτικής Επιτροπής ορίζονται από τη 
Συνέλευση του Τμήματος (σύμφωνα με τις παραγράφους 
1 και 2 του άρθρου 39 του ν. 4485/2017). 

Α) Επιβλέπων Διδακτορικής Διατριβής 

Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. Καθηγητή Α' βαθμίδας, Αναπληρωτή και 
Επίκουρου Καθηγητή του οικείου ή άλλου Α.Ε.Ι. ή ερευ¬ 
νητές Α', Β' ή Γ' βαθμίδας από Ερευνητικά Κέντρα του 
άρθρου 13Α του ν. 4310/2014, συμπεριλαμβανομένων 
των Ερευνητικών Κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών, ή ως διαφορετικά ορίζεται από το ισχύον εκά- 
στοτε νομοθετικό πλαίσιο (άρθρο 39 του ν. 4485/2017). 

Κάθε Επιβλέπων από το Τμήμα Φυσικής μπορεί να 


επιβλέπει ταυτόχρονα έως και 5 Υ.Δ. Για Επιβλέποντες 
εκτός του Τμήματος Φυσικής, το ανώτατο όριο είναι 2 
Υ.Δ. του Τμήματος Φυσικής. 

Β) Τριμελής Συμβουλευτική Επιτροπή 

Στην Τριμελή Συμβουλευτική Επιτροπή μετέχουν ως 
μέλη, ο Επιβλέπων και δύο ακόμη μέλη Δ.Ε.Π.Α' βαθμί¬ 
δας, Αναπληρωτή ή Επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών Ιδρυμάτων 
της αλλοδαπής, οι οποίοι είναι κάτοχοι Δ.Δ., ή ερευνητές 
των βαθμιδών Α', Β' ή Γ' από Ερευνητικά Κέντρα του 
άρθρου 13Α του ν. 4310/2014, συμπεριλαμβανομένων 
των Ερευνητικών Κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα Ερευνητικά Κέντρα ή 
Ινστιτούτα της αλλοδαπής, που έχουν το ίδιο ή συναφές 
γνωστικό αντικείμενο με την υπό κρίση Διδακτορική 
Διατριβή. ΣτηνΤριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του Τμήματος Φυσικής (άρθρο 39, παρ.2, του 
ν. 4485/2017). 

Η Τριμελής Συμβουλευτική Επιτροπή έχει αρμοδιότη¬ 
τα να πλαισιώνει και να υποστηρίζει την εκπόνηση και 
συγγραφή της Διδακτορικής Διατριβής (παρ. 2, άρθρο 39 
του ν. 4485/2017). Συγκεκριμένα,τα μέλη της έχουν την 
υποχρέωση, μαζί με τη συμβουλευτική συμβολή τους σε 
επιστημονικά ζητήματα, να παρακολουθούν την εξέλιξη 
της Διδακτορικής Διατριβής καθ' όλη τη διάρκεια της και 
να συμβάλλουν στη συγγραφή των εκθέσεων προόδου. 

Γ) Αντικατάσταση μελών Τριμελούς Συμβουλευτικής 
Επιτροπής 

Αν ο Επιβλέπων εκλείψει ή για οποιονδήποτε λόγο δι¬ 
απιστωμένα αδυνατεί να επιβλέψει τον Υ.Δ. για χρονικό 
διάστημα πέραν του έτους, η Συνέλευση του Τμήματος, 
εκτιμώντας τις περιστάσεις, αναθέτει σε άλλον την επί¬ 
βλεψη, σύμφωνα με όσα ορίζονται στις προηγούμενες 
παραγράφους, είτε με δική της πρωτοβουλία, είτε ύστε¬ 
ρα από αίτηση του Υ.Δ. και γνώμη του προτεινόμενου 
Επιβλέποντα. Διαφορετικά, αναθέτει την επίβλεψη σε 
ένα από τα άλλα δύο (2) μέλη τηςΤριμελούς Συμβου¬ 
λευτικής Επιτροπής, ακόμη και καθ' υπέρβαση του 
μέγιστου αριθμού Υ.Δ. που μπορεί να επιβλέπεται ανά 
επιβλέποντα, σύμφωνα με όσα ορίζονται στον παρόντα 
Κανονισμό (άρθρο 39 του ν. 4485/2017). Στην τελευταία 
περίπτωση, η Συμβουλευτική Επιτροπή πρέπει να συ¬ 
μπληρωθεί από τρίτο μέλος, το οποίο προτείνεται από 
τον Επιβλέποντα και εγκρίνεται από τη Συνέλευση του 
Τμήματος (σύμφωνα με τη παράγραφο Β του παρόντος 
άρθρου). 

Αν ένα από τα λοιπά μέλη της Τριμελούς Συμβουλευ¬ 
τικής Επιτροπής εκλείψει ή για οποιοδήποτε λόγο δια¬ 
πιστωμένα αδυνατεί να επικουρήσει στην επίβλεψη του 
Υ.Δ. για χρονικό διάστημα πέραν του έτους τότε η Συνέ¬ 
λευση του Τμήματος Φυσικής προβαίνει σε αντικατάστα¬ 
ση του σύμφωνα με όσα ορίζονται στις προηγούμενες 
παραγράφους, είτε με δική της πρωτοβουλία, είτε ύστε¬ 
ρα από αίτηση του Υ.Δ. και τη γνώμη του Επιβλέποντα. 

Δ) Μετακίνηση/συνταξιοδότηση Επιβλέποντα 

Αν ο αρχικός Επιβλέπων (ή άλλο μέλος τηςΤριμελούς 
Συμβουλευτικής Επιτροπής) μετακινηθεί σε άλλο Α.Ε.Ι. 

ή Τμήμα Α.Ε.Ε ή συνταξιοδοτηθεί, συνεχίζει να εκτελεί 
χρέη Επιβλέποντα (ή μέλουςτηςΤριμελούς Συμβουλευ¬ 
τικής Επιτροπής) των Διδακτορικών Διατριβών που έχει 
αναλάβει και ο τίτλος απονέμεται από το Τμήμα Φυσικής 
του Εθνικού και Καποδιστριακού Πανεπιστήμιου Αθηνών 
(άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη τηςΤρι- 
μελούς Συμβουλευτικής Επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η Επταμελής Εξεταστική 
Επιτροπή για την κρίση της Διδακτορικής Διατριβής. 

Ε) Επταμελής Εξεταστική Επιτροπή 

Η Συνέλευση του Τμήματος Φυσικής, μετά την ολο¬ 
κλήρωση της Διδακτορικής Διατριβής, και εφόσον ικα¬ 
νοποιούνται όλες οι προϋποθέσεις που αναφέρονται 
στο άρθρο 7 (παρ. γ), ορίζει, μετά από σχετική αίτηση 
τηςΤριμελούς Συμβουλευτικής Επιτροπής, η οποία συ¬ 
νοδεύεται από αναλυτική εισηγητική έκθεση (άρθρο 9), 
Επταμελή Εξεταστική Επιτροπή για την κρίση της Διδα¬ 
κτορικής Διατριβής (παρ. 1, άρθρο 41, του ν. 4485/2017). 

Στην Επταμελή Εξεταστική Επιτροπή μετέχουν τα μέλη 
τηςΤριμελούς Συμβουλευτικής Επιτροπής, εκτός από 
τα αφυπηρετήσαντα μέλη αυτής, τα οποία με απόφαση 
τηςΣυνέλευσηςτουΤμήματοςαντικαθίστανται από ισά¬ 
ριθμα μέλη που πληρούν τα κριτήρια του δεύτερου και 
τρίτου εδαφίου των παραγράφων 1 και 2 του άρθρου 
39 του ν. 4485, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν. 4485/2017. 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να 
παρίστανται στη συνεδρίαση της Επταμελούς Εξεταστι¬ 
κής Επιτροπής χωρίς δικαίωμα ψήφου (άρθρα 39 και 41 
τουν. 4485/2017). 

Άρθρο 7 

Χρονική διάρκεια, Δικαιώματα και Υποχρεώσεις 

Υποψηφίων Διδακτόρων 

Α) Χρονική διάρκεια 

1) Η ελάχιστη χρονική διάρκεια για την απόκτηση 
του Δ.Δ. είναι τρία (3) πλήρη ημερολογιακά έτη από την 
ημερομηνία ορισμού τηςΤριμελούς Συμβουλευτικής 
Επιτροπής (άρθρο 40, παρ. 1 του ν. 4485/2017). 

2) Ως μέγιστη επιτρεπόμενη χρονική διάρκεια των 
σπουδών ορίζονται τα πέντε (5) πλήρη ημερολογιακά 
έτη από τον επίσημο ορισμό τηςΤριμελούς Συμβουλευ¬ 
τικής Επιτροπής από τη Συνέλευση του Τμήματος. 

3) Η Τριμελής Συμβουλευτική Επιτροπή μπορεί να 
προτείνει, με πλήρως αιτιολογημένη αίτηση, την παρά¬ 
ταση του μέγιστου επιτρεπόμενου χρόνου περάτωσης 
της Διδακτορικής Διατριβής έως ένα ημερολογιακό έτος 
συνολικά σε ειδικές περιπτώσεις (λόγω σημαντικής μετα¬ 
βολής του θέματος, όπως αναφέρεται στο άρθρο 8, παρ. 
Α, ή λόγω καθυστέρησης στην εκτέλεση ενός πειράμα¬ 
τος κ.λπ.). Η παράταση αυτή πρέπει να εγκριθεί από τη 
Συνέλευση του Τμήματος Φυσικής. 

4) Ο Υ.Δ. μπορεί κατά τη διάρκεια των σπουδών του 
στο Διδακτορικό Πρόγραμμα να ζητήσει με επαρκώς 
αιτιολογημένη αίτηση του (για λόγους υγείας, σοβαρούς 


προσωπικούς λόγους κ.λπ.) την αναστολή της φοίτησης 
του έως και για 2 έτη συνολικά. Ο χρόνος της αναστο¬ 
λής φοίτησης δεν προσμετράται στην προβλεπόμενη 
μέγιστη χρονική διάρκεια εκπόνησης Διδακτορικής Δι¬ 
ατριβής. 

Β) Δικαιώματα των Υποψηφίων Διδακτόρων 

1) Οι διδακτορικές σπουδές προσφέρονται δωρεάν. 

2) Οι Υ.Δ. έχουν για μέχρι πέντε (5) πλήρη ακαδημαϊκά 
έτη από την πρώτη εγγραφή τους, όλα τα δικαιώματα και 
τις παροχές που προβλέπονται και για τους φοιτητές του 
δεύτερου κύκλου σπουδών. 

3) Μέχρι και πέντε (5) έτη μετά την ολοκλήρωση της 
Διδακτορικής τους Διατριβής, οι Υ.Δ. διατη ρούν δικαιώ¬ 
ματα πρόσβασης, δανεισμού και χρήσης των ηλεκτρο¬ 
νικών υπηρεσιών των πανεπιστημιακών βιβλιοθηκών 
(άρθρο 40, παρ. 3 του ν. 4485/2017). 

4) Σε ειδικές περιπτώσεις, μπορεί μέρος της έρευνας 
του Υ.Δ. να διεξαχθεί σε άλλο Ίδρυμα/Ινστιτούτο/Ερευνη- 
τικό Κέντρο/Επιχείρηση της ημεδαπής ή της αλλοδαπής. 
Στην περίπτωση αυτή πρέπει να υποβάλλεται αιτιολογη¬ 
μένο αίτημα απότηνΤριμελή Συμβουλευτική Επιτροπή 
προς τη Συνέλευση του Τμήματος, η οποία αποφασίζει 
σχετικά. 

Γ) Υποχρεώσεις των Υποψηφίων Διδακτόρων 

1) Οι Υ.Δ. υποχρεούνται σε ανανέωση εγγραφής ανά 
ακαδημαϊκό έτος (άρθρο 45, παρ. 2 του ν. 4485/2017). 

2) Οι Υ.Δ. κάθε έτος κατά τη διάρκεια του εαρινού 
εξαμήνου, ανεξάρτητα από την ημερομηνία εγγραφής, 
οφείλουν να παρουσιάζουν προφορικά και να υποβάλ¬ 
λουν και εγγράφως αναλυτικό υπόμνημα ενώπιον της 
Τριμελούς Συμβουλευτικής Επιτροπής (μέλη της οποίας 
μπορούν να συμμετέχουν μέσω τηλεδιάσκεψης), σχετι¬ 
κά με την πρόοδο της Διδακτορικής Διατριβής τους. Η 
προφορική παρουσίαση μπορεί να γίνεται στο πλαίσιο 
σχετικής ημερίδας που διοργανώνεται από τον αντίστοι¬ 
χο Τομέα του Τμήματος και στην οποία θα παρίστανται 
τα μέλη της Τριμελούς Συμβουλευτικής Επιτροπής του 
κάθε Υ.Δ.. Η Τριμελής Συμβουλευτική Επιτροπή κατα¬ 
θέτει γραπτή έκθεση προόδου εντός μηνός από το πέ¬ 
ρας των παραπάνω διαδικασιών στη Γραμματεία του 
Τμήματος Φυσικής. Αντίγραφο του υπομνήματος του 
Υ.Δ., καθώς και η έκθεση προόδου, καταχωρίζονται κάθε 
χρόνο στον ατομικό φάκελο του υποψηφίου (άρθρο 40, 
παρ. 2 του ν. 4485/2017). 

3) Ο Υ.Δ. υποχρεούται να ολοκληρώσει επιτυχώς τις 
υποχρεώσεις παρακολούθησης τυχόν μαθημάτων, όπως 
αυτά έχουν οριστεί κατά την έναρξη της εκπόνησης της 
διατριβής του (άρθρο 5, παρ. Β και Γ). 

4) Σε όλες τις δημοσιεύσεις που προκύπτουν από τη Δι¬ 
δακτορική Διατριβή, ο ΥΔ υποχρεούται να δίνει ως ερευ¬ 
νητική διεύθυνση (ΒίίίΙίθΐίοη) καιτοΤμήμαΦυσικήςτου 
Εθνικού και Καποδιστριακού Πανεπιστημίου Αθηνών. 

Δ) Δυνατότητα απασχόλησης των Υποψηφίων Διδα¬ 
κτόρων 

Με πρόταση τηςΣυνέλευσηςτουΤμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

Οι Υ.Δ. που εμπίπτουν στο άρθρο 19 παρ. 4 του 
ν. 4452/2017 μπορούν να προσλαμβάνονται ως ακαδη¬ 
μαϊκοί υπότροφοι με πράξη του Τμήματος Φυσικής με 
σχέση εργασίας ιδιωτικού δικαίου ορισμένου χρόνου για 
τη διεξαγωγή διδακτικού, ερευνητικού, επιστημονικού, 
οργανωτικού, ή, εργαστηριακού έργου, που καθορίζεται 
από τη σύμβαση. Η προκήρυξη του γνωστικού αντικει¬ 
μένου γίνεται έπειτα από πρόταση της Συνέλευσης του 
Τομέα και έγκριση από τη Συνέλευση του Τμήματος. Η δι¬ 
άρκεια της σύμβασης καθορίζεται μέχρι ένα ακαδημαϊκό 
έτος κατά περίπτωση, ανάλογα με τις ανάγκες του Τομέα. 
Η σύμβαση μπορεί να ανανεώνεται ή να παρατείνεται, 
αλλά σε κάθε περίπτωση ο συνολικός χρόνος πρόσλη¬ 
ψης δεν μπορεί να υπερβεί τα τρία (3) ακαδημαϊκά έτη. 
Η απασχόληση των Υ.Δ. μπορεί να είναι πλήρης ή μερική 
και η κάλυψη της αποζημίωσης τους θα γίνεται από υπο¬ 
τροφίες και πόρους που θα εξασφαλίζει το Τμήμα, χωρίς 
αύξηση της κρατικής επιχορήγησης προς το οικείο Α.Ε.Ι. 
και σύμφωνα με τις κείμενες διατάξεις. 

Άρθρο 8 

Εκπόνηση της Διδακτορικής Διατριβής 

Α) Οριστικοποίηση/αλλαγή του προσωρινού τίτλου 
ή μεταβολή του θέματος της Διδακτορικής Διατριβής 

1) Ο προσωρινός τίτλος της Διδακτορικής Διατριβής 
(που προτάθηκε με την αίτηση εγγραφής του Υ.Δ.) μπο¬ 
ρεί να μεταβληθεί όταν κριθεί απαραίτητο, έτσι ώστε να 
ανταποκρίνεται καλύτερα στο περιεχόμενο της διατρι¬ 
βής. Ο τελικός τίτλος κατατίθεται με την τελική έκθεση 
προόδου του ΥΔ. 

2) Εάν προκύψει σημαντική μεταβολή του θέματος 
της υπό εκπόνηση Διδακτορικής Διατριβής, η Τριμελής 
Συμβουλευτική Επιτροπή στην ετήσια έκθεση της πρέπει 
να εκθέσει λεπτομερώς τους λόγους για τους οποίους 
κατέστη απαραίτητη η μεταβολή αυτή. Η έκθεση κατα¬ 
τίθεται και εξετάζεται από τη Συνέλευση του Τμήματος, 
η οποία αποφαίνεται σχετικά, λαμβάνοντας υπόψη και 
τη δυνατότητα παράτασης της χρονικής διάρκειας εκ¬ 
πόνησης της Διδακτορικής Διατριβής, σύμφωνα με τα 
οριζόμενα στο άρθρο 7, παρ. Α(3). 

Β) Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση τουΤμήματος, η οποία λαμβά¬ 
νει υπόψη τη γλώσσα συγγραφής που έχει προτείνει ο 
Υ.Δ. στην αίτηση του (άρθρο 38 παρ. 2 και 3 του ν. 4485/ 
2017). Η προτεινόμενη γλώσσα εκπόνησης μπορεί να 
είναι η ελληνική ή η αγγλική. 

Σε κάθε περίπτωση, πριν από την υποστήριξη, πρέπει 
να κατατεθεί εκτενής περίληψη στην ελληνική και στην 
αγγλική, όπου θα αναφέρονται αναλυτικά η μεθοδολογία 
και τα αποτελέσματα της εργασίας. 

Άρθρο 9 

Κρίση Διδακτορικής Διατριβής 

Α) Μετά την ολοκλήρωση της συγγραφής της Διδακτο¬ 
ρικής Διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του Υ.Δ. για τη δημόσια 
υποστήριξη και την αξιολόγηση της. Αν η Τριμελής Συμ¬ 
βουλευτική Επιτροπή αποδεχτεί την αίτηση του Υ.Δ. συ¬ 


ντάσσει αναλυτική εισηγητική έκθεση και την υποβάλ¬ 
λει στη Συνέλευση τουΤμήματος, ζητώνταςτον ορισμό 
Επταμελούς Εξεταστικής Επιτροπής (άρθρο 41, παρ. 1 
του ν. 4485/2017). Βασικό κριτήριο για την επιτυχή ολο¬ 
κλήρωση της διατριβής είναι η παρουσίαση σημαντικού 
μέρους της σε τουλάχιστον μία δημοσίευση σε έγκυρο 
(κατά την κρίση της Τριμελούς Συμβουλευτικής Επιτρο¬ 
πής) διεθνές περιοδικό με κριτές, όπως και η ολοκλή¬ 
ρωση όλων των υποχρεώσεων του Υ.Δ. όπως ορίζονται 
στο άρθρο 7 του παρόντος κανονισμού. Σε περίπτωση 
που ηΤριμελήςΣυμβουλευτική Επιτροπή απορρίψειτην 
αίτηση του Υ.Δ., πρέπει να προτείνει εγγράφως στον υπο¬ 
ψήφιο συγκεκριμένες αλλαγές και διορθώσεις, καθώς και 
την προθεσμία υποβολής της διορθωμένης διατριβής. 

Β) Μετά τον ορισμό της Επταμελούς Εξεταστικής Επι¬ 
τροπής, ο Υ.Δ. οφείλει να αποστείλει εγκαίρως σε ηλε¬ 
κτρονική μορφή τη διατριβή του σε όλα τα μέλη της 
επιτροπής. 

Γ) Η ημερομηνία δημόσιας υποστήριξης της Διδακτο¬ 
ρικής Διατριβής κοινοποιείται στην Πανεπιστημιακή 
κοινότητα επίσημα από τη Γραμματεία του Τμήματος 
Φυσικής. Η ημερομηνία καθορίζεται έπειτα από συνεν¬ 
νόηση με τον Υ.Δ. και τα μέλη της Επταμελούς Εξεταστι¬ 
κής Επιτροπής. 

Δ) Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδιά¬ 
σκεψης (παρ.3, αρ. 41, ν. 4485/2017). Η παρουσίαση μπο¬ 
ρεί να γίνει στην αγγλική γλώσσα, εάν συμμετέχουν στην 
Εξεταστική Επιτροπή μη ελληνόφωνοι ή εάν η γλώσσα 
συγγραφής της διατριβής είναι η αγγλική. Ερωτήσεις 
μπορούν να υποβληθούν από οποιοδήποτε μέλος του 
ακροατηρίου. Στη συνέχεια ακολουθεί εξέταση του Υ.Δ. 
από τα μέλη της Επταμελούς Εξεταστικής Επιτροπής. 
Τέλος, η Επταμελής Εξεταστική Επιτροπή συνεδριάζει 
χωρίς την παρουσία τρίτων (με εξαίρεση τα αφυπηρετή- 
σαντα μέλη της Τριμελούς Συμβουλευτικής Επιτροπής, 
που έχουν αντικατασταθεί, αλλά μπορούν να παρίστα- 
νται κατά τη συνεδρίαση χωρίς δικαίωμα ψήφου), κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη. 
Με βάση αυτά τα κριτήρια την εγκρίνει με πλειοψηφία 
τουλάχιστον πέντε (5) μελών (άρθρο 41, παρ. 3 του 
ν. 4485/2017) και αξιολογεί τη Διδακτορική Διατριβή με 
τους βαθμούς ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την 
απόφαση της η Επιτροπή συντάσσει πρακτικό αξιολό- 
γησης. 

Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Εάν κατά την υποστήριξη της διατριβής, η Επταμε¬ 
λής Εξεταστική Επιτροπή κατά πλειοψηφία κρίνει ότι 
η διατριβή χρήζει περιορισμένης έκτασης διορθώσε¬ 
ων, οφείλει να αναφέρει εγγράφως τις προτεινόμενες 
προσθήκες/αλλαγές στο πρακτικό αξιολόγησης. Για να 
προχωρήσει η διαδικασία αναγόρευσης του Υ.Δ., ο τε- 

λευταίος οφείλει να καταθέσει τη διορθωμένη μορφή 
της Δ.Δ., μαζί με βεβαίωση του Επιβλέποντα ότι ο Υ.Δ. 
υπέβαλε τη διατριβή με τις απαραίτητες διορθώσεις. 

Εάν κατά την υποστήριξη της διατριβής, η Επταμε- 
λής Εξεταστική Επιτροπή κατά πλειοψηφία κρίνει ότι η 
διατριβή χρήζει σημαντικής αναθεώρησης οφείλει να 
περιγράφει εγγράφως τα προβληματικά σημεία και να 
κάνει συγκεκριμένες προτάσεις για την αναθεώρηση 
τους στο πρακτικό αξιολόγησης. Σε αυτήν την περίπτω¬ 
ση η εξέταση επαναλαμβάνεται άπαξ εντός διαστήματος 
ενός (1) έτους, καθ' υπέρβαση του χρονικού ορίου που 
αναφέρεται στο άρθρο 7α. 

Ε) Στο εσώφυλλο της Διδακτορικής Διατριβής πρέπει 
να μνημονεύεται η σύνθεση τηςΤριμελούς Συμβουλευ¬ 
τικής Επιτροπής-και η αρχική της σύνθεση, εάν έχουν 
υπάρξει αντικαταστάσεις μελών βάσει του ισχύοντος 
σήμερα νόμου-, καθώς και της Επταμελούς Εξεταστικής 
Επιτροπής της Διατριβής. 

Άρθρο 10 

Αναγόρευση-Καθομολόγηση Διδακτόρων 

Για την αναγόρευση σε διδάκτορα πρέπει να προη- 
γηθούν τα εξής: 

1) Αίτηση Υ.Δ. για αναγόρευση-καθομολόγηση. 

2) Κατάθεση διατριβήςστη ΓραμματείατουΤμήματος 
σε ψηφιακή και έντυπη μορφή, συμπεριλαμβανομένης 
εκτενούς περίληψης στην αγγλική γλώσσα ή στην ελλη¬ 
νική, στην περίπτωση που η γλώσσα συγγραφής είναι 
διάφορη της ελληνικής. 

3) Κατάθεση υπεύθυνης δήλωσης ότι η διατριβή δεν 
είναι προϊόν λογοκλοπής 

4) Κατάθεση διατριβής στο Ψηφιακό Αποθετήριο 
"ΠΕΡΓΑΜΟΣ". 

5) Κατάθεση διατριβής στο Εθνικό Κέντρο Τεκμηρί¬ 
ωσης. 

6) Κατάθεση διατριβής στην Εθνική Βιβλιοθήκη της 
Ελλάδος (ν. 3149/2003, άρθρο 12, παρ. 7.α και 9). 

Η αναγόρευση-καθομολόγηση-απονομή του Διδακτο¬ 
ρικού Διπλώματος γίνεται κατά τη διάρκεια της Συνέλευ¬ 
σης του Τμήματος Φυσικής. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Δικαιούχος του περιουσιακού και ηθικού δικαιώματος 
πνευματικής ιδιοκτησίας του περιεχομένου της διατρι¬ 
βής του, σύμφωνα με τον ν. 2121 /1993, όπως τροποποι¬ 


ήθηκε και ισχύει, είναι ο συγγραφέας/δημιουργός της 
Διδακτορικής Διατριβής, ο οποίος υπογράφει σχετικό 
έντυπο υποβολής με το οποίο παρέχει στη Βιβλιοθήκη 
και Κέντρο Πληροφόρησης (ΒΚΠ) του ΕΚΠΑ τη μη απο¬ 
κλειστική άδεια διάθεσης της εργασίας/Διδακτορικής 
Διατριβής στο διαδίκτυο, μέσω του Ψηφιακού Αποθέ¬ 
τη ρ ίου. 

Σε περίπτωση που κατά τη διενέργεια της έρευνας 
που οδηγεί στη Διδακτορική Διατριβή χρησιμοποιηθούν 
δεδομένα ή κώδικες που δεν ανήκουν στο διδάκτορα, 
διατηρείται η αρχική πνευματική ιδιοκτησία ως προς 
αυτά, όπως ορίζεται από τον εκάστοτε ισχύοντα νόμο 
περί πνευματικών δικαιωμάτων. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτήςτηςφάσηςτης έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12 

Διαγραφή Υποψηφίων Διδακτόρων 

Η Συνέλευση του Τμήματος Φυσικής, μετά την εισή¬ 
γηση κατά πλειοψηφία τηςΤριμελούς Συμβουλευτικής 
Επιτροπής, δύναται να αποφασίσει τη διαγραφή ενός 
Υ.Δ. εάν: 

- δεν ανανεώσει την ετήσια εγγραφή του, 

- η πρόοδος του κρίνεται ανεπαρκής ή στάσιμη, 

- έχει αναιτιολόγητα διακόψει το έργο της εκπόνησης 
της Διδακτορικής Διατριβής, 

- δεν υποβάλλει ετήσια αναλυτικά υπομνήματα σχετι¬ 
κά με την πρόοδο της Διδακτορικής Διατριβής, 

- δεν έχει εκπληρώσει τις υποχρεώσεις του όπως πε- 
ριγράφονται στο άρθρο 7 (Γ), 

- υπερβεί τη μέγιστη χρονική διάρκεια εκπόνησης 
Διδακτορικής Διατριβής, όπως ορίζεται στον παρόντα 
Κανονισμό, 

- έχει παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια, ύστερα από αίτηση του Υ.Δ.. 

Άρθρο 13 

Εκπόνηση Διδακτορικής Διατριβής 

με συνεπίβλεψη 

ΤοΤμήμα Φυσικήςτου ΕΚΠΑ μπορεί να συνεργάζεται 
με Ερευνητικά Κέντρα και Ινστιτούτα της ημεδαπής για 
την εκπόνηση Διδακτορικής Διατριβής με συνεπίβλεψη, 
εφόσον πληρούνται οι προϋποθέσεις που προβλέπει το 
άρθρο 43, παρ. 3 του νόμου 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση Διδακτορικών Διατριβών με αναγνω¬ 
ρισμένα ως ομοταγή Ιδρύματα ή Ερευνητικά Κέντρα και 
Ινστιτούτα της αλλοδαπής (παρ.3, άρ. 43, ν. 4485/2017). 

Άρθρο 14 

Μεταβατικές διατάξεις 

Οι διατάξεις του νόμου 4485/2017 εφαρμόζονται και 
για τους Υ.Δ. που έχουν γίνει δεκτοί πριν από την έναρξη 
ισχύος του, εφόσον δεν έχει οριστεί, κατά την έναρξη της 
ισχύος του, η Επταμελής Εξεταστική Επιτροπή του άρ¬ 
θρου 41 του Νόμου (άρθρο 85, παρ. 5 του ν. 4485/2017). 

Στους Υ.Δ. αυτής της κατηγορίας, οι οποίοι έχουν ήδη 
συμπληρώσει τρία πλήρη έτη από την εγγραφή τους 
μέχρι την δημοσίευση του παρόντος κανονισμού, δί¬ 
νεται προθεσμία μέχρι τεσσάρων πλήρων ετών για την 
ολοκλήρωση και δημόσια υποστήριξη της Διδακτορικής 
τους Διατριβής με εισήγηση τηςΤριμελούς Εισηγητικής 
Επιτροπής και απόφαση τουΤμήματος Φυσικής. Επίσης, 
οι Υ.Δ. αυτής της κατηγορίας διατηρούν το δικαίωμα 
αναστολής σπουδών μέχρι 2 έτη (παρ. α. άρθρο 7 του 
παρόντος κανονισμού). 


Άρθρο 15 

Γενικές Διατάξεις 

1) Οι Υ.Δ. αποδέχονται με την εγγραφή τους για εκπό¬ 
νηση Διδακτορικής Διατριβής τους Κανόνες Άειτουργίας 
όπως περιγράφονται στον παρόντα Κανονισμό. 

2) Αν σε οποιοδήποτε στάδιο της εκπόνησης της δια¬ 
τριβής, ή ακόμα και μετά την έγκρισή της και την ανα¬ 
γόρευση του υποψηφίου ως διδάκτορα, διαπιστωθεί 
φαινόμενο λογοκλοπής (ρΐ39ί3Π5ΐτι), κατά περίπτωση 
γίνεται διαγραφή του ΥΔ ή ανάκληση του Δ.Δ. Η από¬ 
φαση αυτή λαμβάνεται από τη Συνέλευση τουΤμήματος 
Φυσικής. 

3) Όλοι οι Υ.Δ. υποχρεούνται να διαθέτουν υποχρεωτι¬ 
κά διεύθυνση ηλεκτρονικού ταχυδρομείου σε λογαρια¬ 
σμό τουΤμήματος Φυσικής ΕΚΠΑ, ώστε να ενημερώνο¬ 
νται από τη διοίκηση τουΤμήματος και τη Γραμματεία. 

4) Για διευκόλυνση των διαδικασιών, οιΤομείς μπορούν 
να αναλάβουν συμβουλευτικό ρόλο προς τη Συνέλευση 
του Τμήματος για θέματα που άπτονται της εφαρμογής 
του παρόντος κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΑΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 



* 02010112103180016 * 








